recursal/SuperWikiNEXT-32B huggingface dataset:
**我要發達**（粵拼：ngo5 jiu3 faat3 daat6；日文：**お金（かね）がない！**(Okaneganai)）係日本富士電視台喺1994年整嘅劇集，入面主要講萩原健太郎嘅宇宙無敵貧困後生仔喺經歷公司執笠同俾人追債嘅風波而向前衝，通過不擇手段而成為成功人士。部片一共12集。1996年，亞洲電視買過呢部劇播過佢嘅粵語版。

劇情
--

萩原健太郎喺18歲時因為阿爸阿媽都死嗮，所以同兩個細佬——祐介同小浩一齊住喺間河邊嘅屋仔，而且周身欠債。有一日，萩原健太郎成日做嘢間公司執笠，俾地下錢莊猛咁追數，屋企重有兩個細佬需要照顧……喺走投無路嘅情況下俾神田美智子幫手，做咗保險公司嘅清潔工。之後萩原健太郎幫大澤一郎成功留返位顧客之後，重俾人哋客戶猛咁讚而加入保險公司做嘢。萩原健太郎入咗保險公司好長時間後，終於出人頭地，幫地下錢莊還清嗮數後，重喺保險公司做埋CEO。

出鏡人馬
----

| 演員 | 扮 |
| --- | --- |
| 織田裕二 | 萩原健太郎 |
| 東幹久 | 大澤一郎 |
| 財前直見 | 神田美智子 |
| 石橋凌 | 冰室浩介 |
| 高樹沙耶 | 柏木麗子 |
| 今井雅之 | 上野格次 |
| 高杉亘 | 田端大助 |
| 富田樹央 | 萩原祐介 |
| 森廉 | 萩原浩 |
| 梶原善 | 德川家安 |
| 金田明夫 | 白石浩一 |
| 田口浩正 | 吉村修平 |
| 井之原快彦 | 相澤正人 |
| 菊池麻衣子 | 安齋小百合 |
| 芳本美代子 | 山岸京子 |
| 松崎茂 | 神田慎吾 |
| 翁倩玉 | 竹中波士 |
| 今福將雄 | 城之内太郎 |
《**我身騎白馬**》係臺灣前衛音樂作曲家蘇通達同歌仔戲名伶郭春美所屬春美歌仔戲團合作嘅電音歌仔戲作品，專輯喺2007年1月23號出版。收錄同名歌曲等幾首曲調嘅呢隻專輯，將台灣歌仔戲地方戲曲唱腔融合咗輕柔輕快嘅沙發音樂、爵士、古典、電音、同拉丁樂風。

2008年3月7號，超級星光大道參賽人徐佳瑩喺比賽期間用咗《我身騎白馬》專輯同名單曲做參賽曲。徐佳瑩以加入國語歌詞同重新編曲方式演繹《我身騎白馬》歌曲；網上為區別，叫嗰隻改編曲做抒情版嘅《我身騎白馬》。因為首歌獲該節目評審好評，令網上轉播率幾高。2009年5月，徐佳瑩出個人專輯，亦改編呢首歌做主打歌，其中，蘇通達重去幫手。

另外，《我身騎白馬》獨特專輯封面亦參選2008年格林美獎相關獎項，經審核後，該專輯封面獲得提名榮譽，該提名亦係封面設計者蕭青陽第2次攞到。

古調副歌
----

取自歌仔戲七字調古詞嘅《我身騎白馬》主要副歌，實係台灣歌仔戲戲曲《薛平貴與王寶釧》劇情曲調之一，而嗰部分歌詞就係「我身騎白馬走三關，改換素衣回中原，放下西涼無人管，一心只想王寶釧」。

參考
--

1. ↑  huajiamin (2012-06-29), 《陳亞蘭 身騎白馬走三關 (1992 乞丐與千金)》, 喺2017-02-05搵到

* 《我身騎白馬》專輯，2007年1月23號，台北，典選音樂事業股份有限公司

出面網頁
----

* 我身騎白馬 - Hitoradio‧Hit Fm --華人音樂入口指標
**歐洲蔴雀協會**（粵拼：ngau1 zau1 maa4 zoek2 hip3 wui2；英文：**European Mahjong Association**），簡稱**歐洲蔴協**（粵拼：ngau1 zau1 maa4 hip3；**EMA**），係一個歐洲地區鍾意玩蔴雀嘅國際性組織，歐洲蔴雀協會嘅總部喺丹麥哥本哈根市嘅腓迪力斯堡大區Lundtoftegade路82號。

佢嘅主要目標係利用喺國際性組織嘅支持同時，喺歐洲度辦嘅一系列蔴雀錦標賽。

史
-

歐洲蔴雀協會最初係2005年6月25號喺荷蘭成立，佢喺成立之後就開辦咗第1屆歐洲蔴雀錦標賽。喺呢場比賽結束咗之後，歐洲蔴協就開始規定，每2年舉辦一次蔴雀錦標賽，而且重批准咗喺日本同國際性嘅規定下舉辦蔴雀錦標。

喺2008年6月21號，歐洲蔴協喺德國嘅哈陸發市舉辦咗第一屆歐洲蔴雀錦標賽外圍賽。喺嗰年，歐洲蔴協就開始咗喺每2年就用一次日本嘅遊戲規則。就因為噉，歐洲麻協輪流噉舉辦咗唔同蔴雀類嘅錦標。

成立嘅錦標賽
------

* 歐洲蔴雀錦標（按國際嘅蔴雀規定嚟辦嘅比賽）
* 歐洲蔴雀錦標賽外圍賽（按日本嘅蔴雀規定嚟辦嘅比賽）

睇埋
--

* 世界蔴雀協會

攷
-

1. ↑  "European Mahjong Association - Statutes §3. Purpose" (PDF). 原著 (PDF)喺2010年2月16號歸檔. 喺2014年7月19號搵到.
2. ↑  "About EMA". 原著喺2010年6月14號歸檔. 喺2014年7月19號搵到.

出面網頁
----

* European Mahjong Association （歐洲蔴雀協會官網）
小松宮宮邸（1903年之前）
**小松宮**（日文：こまつのみや*Komatsu no miya*），係日本一個曾經存在嘅宮家，由邦家親王第八個仔彰仁親王響1881年成立。1903年，彰仁親王死之後，因為冇仔女，所以由能久親王第四個仔輝久王響1910年降做華族，另外起小松侯爵家以繼承小松宮。

歷史
--

彰仁親王原先係仁孝天皇個契仔，響1848年正式繼承仁和寺同埋出家，改名叫純仁。1867年彰仁返翻嚟皇室，而當時畀佢個宮號係東伏見宮。後嚟彰仁親王響明治維新期間表現好好，多次成功鎮壓叛亂，獲得明治天皇嘅讚賞，明治天皇為咗表揚彰仁，所以響1881年決定另起小松宮畀彰仁。

1903年，彰仁親王病得好嚴重，但係佢並冇諗住將小松宮傳畀契仔依仁親王，反而想傳畀細佬能久親王四仔輝久，彰仁仲話輝久好得意。所以一早響1886年，依仁親王就正式繼承東伏見宮。響1903年2月，彰仁過身。本身彰仁個遺孀賴子係想認輝久做契仔，從而完成老公在生時個願望，令輝久繼承小松宮，但係最後皇室唔同意，結果小松宮絕家。

但係響七年之後，皇室又批准輝久降做華族，另外起小松侯爵家去繼承小松宮。

小松侯爵家現任當主係小松揮世久。

歷任當主
----

### 小松宮

* 第一任（同時係最後一任）：彰仁親王

### 小松侯爵家

* 第一任：小松輝久
* 第二任：小松彰久
* 第三任（現任）：小松揮世久

| * 睇
* 傾
* 改
 日本宮家  |
| --- |
| 鐮倉幕府時代 | 岩倉宮 - 四辻宮 - 早田宮 - 六條宮 |  |
| 室町幕府時代 | 常盤井宮 - 木寺宮 - 花町宮 - 土御門宮 - 五辻宮 - 小倉宮 - 玉川宮 - 護聖院宮 |
| 江戶幕府時代 | 聖護院宮 - 中川宮 |
| 1947年前 | 伏見宮 - 久邇宮 - 賀陽宮 - 山階宮 - 北白川宮 - 梨本宮 - 閑院宮 - 朝香宮 - 東伏見宮 - 東久邇宮 - 竹田宮 - （四世襲親王家：伏見宮 - 閑院宮 - 桂宮 - 有栖川宮 - 前身：常磐井宮 - 京極宮 - 八條宮） - （一早已經絕家：小松宮 - 華頂宮） |
| 1947年後 | 秩父宮 - 高松宮 - 桂宮 - 三笠宮（ - 寬仁親王家） - 常陸宮 - 秋篠宮 - 高圓宮 |
| 現存嘅四大宮家 | 秋篠宮 - 常陸宮 - 三笠宮 - 高圓宮 |
**貨郎**，係一首好出名嘅俄羅斯民歌，係講喺市集嗰度貨郎擺檔嘅熱鬧情景，而貨郎借機同一個女仔喺度含蓄噉求愛。而呢首歌出名嘅原因係因為任天堂著名嘅益智電子遊戲俄羅斯方塊用咗呢首歌做背景裏面嘅主題曲。另外，喺2020年維他檸檬茶更加用咗佢嚟做廣告裏面嘅主題曲。

歌詞
--

### 俄文版

Ой полным полна моя кoробушка  

Есть и ситец, и парча.  

Пожалей, душа-зазнобушка,  

Молодецкого плеча.  

  

Выйду, выйду в рожь высокую,  

Там до ночки погожу,  

Как завижу черноокую,  

Все товары разложу.  

  

Цены сам платил немалые,  

Не торгуйся, не скупись,  

Подставляй-ка губки алые,  

Ближе к молодцу садись.  

  

Вот уж пала ночь туманная,  

Ждёт удалый молодец...  

Чу, идёт! – пришла желанная,  

Продаёт товар купец.  

  

Катя бережно торгуется,  

Всё боится передать,  

Парень с де́вицей целуется,  

Просит цены набавлять.  

  

Знает только ночь глубокая,  

Как поладили они.  

Распрямись ты, рожь высокая,  

Тайну свято сохрани!  

  

Ой, легка, легка коробушка,  

Плеч не режет ремешок!  

А всего взяла зазнобушка  

Бирюзовый перстенёк.  

  

Дал ей ситцу штуку целую,  

Ленту алую для кос,  

Поясок – рубашку белую  

Подпоясать в сенокос...  

  

Все поклала ненаглядная  

В короб, кроме перстенька:  

«Не хочу ходить нарядная  

Без сердечного дружка!»  

  

То-то, дуры вы, молодочки!  

Не сама ли принесла  

Полуштофик сладкой водочки?  

А подарков не взяла!  

  

Так постой же! Нерушимое  

Обещаньице даю:  

  

Опорожнится коробушка,  

На Покров домой приду  

И тебя, душа-зазнобушка,  

В божью церковь поведу!"  

  

Вплоть до вечера дождливого  

Молодец бежит бегом  

И товарища ворчливого  

Нагоняет под селом.  

  

Старый Тихоныч ругается:  

"Я уж думал, ты пропал!"  

Ванька только ухмыляется -  

Я-де ситцы продавал!

### 中文版
**沙巴州博物館**（馬來話：Muzium Sabah）係馬來西亞沙巴州嘅州立博物館，坐落喺沙巴州首府亞庇嘅舊皇宮山（Bukit Istana Lama）上面，佔地17公頃（42英畝）。

歷史
--

喺非營利組織沙巴學會（The Sabah Society）嘅努力下，沙巴州博物館喺1965年7月15號喺亞庇加雅街嘅一間店屋裏面建立。佐治·凱斯卡特·胡利（英文：George Cathcart Woolley）收藏嘅照片、日記同其他藝術品被遺贈畀沙巴州政府（英文：Government of Sabah），佢哋成為咗博物館嘅主要收藏。博物館嘅第一位館長、策展人係E·J·貝里克（E. J. Berwick）。至1981年，沙巴州博物館由沙巴州社區服務部（State Ministry of Community Services）管理。同年6月1號，喺前沙巴首席部長哈里士沙烈（英文：Harris Salleh）嘅倡議下，沙巴州博物館新館舍開工建設，耗資3120萬令吉。次年，博物館嘅管理改隸屬至沙巴州文化、青年及體育部（State Ministry of Culture, Youth and Sports）。1984年4月11號，第7任馬來西亞最高元首蘇丹阿末沙喺訪問沙巴州時，主持咗新館舍開幕，沙巴州博物館遷入新館舍。

特色
--

沙巴州博物館坐落喺州回教堂後嘅舊皇宮山（Bukit Istana Lama）上，以龍古斯族（英文：Rungus people）同姆律族（英文：Murut people）嘅長屋形式而起。除咗收藏歷史資料、珍貴展品、手工藝品以外，嗰度仲展示住沙巴州入面6大族群嘅傳統房屋。

呢個綜合體唔單只包括博物館本身，仲包括一個民族植物園、一個動物園同一個民俗村。沙巴美術館亦坐落喺呢度。另外，仲有一個涵蓋伊斯蘭文明、考古學同歷史、自然歷史、陶瓷同銅器等領域嘅藝術畫廊。博物館入面仲設有科學中心，展出大量關於原油同石油工業嘅資料。博物館嘅使命係搜集、維護、保存同記錄嚟自沙巴州各地嘅民族志、考古學、歷史、錢幣、藝術歷史、植物學、動物學同礦物學藏品，並就沙巴州嘅歷史、文化、社會同自然歷史等重要而有趣嘅方面進行研究。

* 博物館入口嘅瀑布博物館入口嘅瀑布
* 博物館正門博物館正門
* 遠眺沙巴州博物館遠眺沙巴州博物館
* 遠眺沙巴州博物館遠眺沙巴州博物館

參考
--

1. 1 2 3 4  "Our History". Sabah Museum. 原先內容歸檔喺2019-06-15. 喺2019-06-15搵到.
2. ↑  "Today's Highlights [12. The scholar administrators]". *Daily Express*. InfoSabah. 2000-04-03. 原著喺2004-07-03歸檔. 喺2019-06-15搵到.
3. ↑  "North Borneo Sacred Legacy Photographic Exhibition". Sabah Tourism. 2009. 原著喺2009-05-27歸檔. 喺2009-05-14搵到.
4. ↑  "YDP Agung Rasmi Bangunan Baru Muzium Sabah" (馬來文). National Archives of Malaysia（英文：National Archives of Malaysia）. 1984-04-11. 原著喺2019-06-15歸檔. 喺2019-06-15搵到.
5. 1 2  "Yang Dipertuan Agong Merasmikan Muzium Sabah" (馬來文). National Archives of Malaysia. 1984-04-11. 原著喺2019-06-15歸檔. 喺2019-06-15搵到.
6. 1 2  馬來西亞觀光局. 〈沙巴州博物館 State Museum〉. 馬來西亞觀光局繁體中文網站. 原先內容歸檔喺2017-11-17. 喺2019-11-24搵到.
7. ↑  "Tourism in Borneo [Sabah Museum]". Borneo Online. 原先內容歸檔喺2017-09-12. 喺2019-06-15搵到.
8. ↑  "Vision and Mission". Sabah Museum. 原先內容歸檔喺2019-06-15. 喺2019-06-15搵到.

出面網頁
----

|  |  |
| --- | --- |
|  | 維基同享有多媒體嘅嘢：**沙巴州博物館** |

* 沙巴州博物館嘅官方網站
* 馬來西亞觀光局官方網站-沙巴州博物館 Wayback Machine嘅版面存檔備份（繁體中文）
座標: 58°34′49″S 65°54′34″W﻿ / ﻿58.58028°S 65.90944°W﻿ / -58.58028; -65.90944

戴基海峽嘅地理位置
**戴基海峽**（粵拼：daai3 gei1 hoi2 hap6；英文：**Drake Passage**；西班牙文：**Pasaje de Drake**；葡萄牙文：**Passagem de Drake**），中國大陸又嗌**德雷克海峽**，臺灣又嗌**德瑞克海峽**，係南大洋嘅海峽，喺南美洲智利合恩角同南極洲南舍特蘭群島之間，連接大西洋同太平洋。佢既係世界上最闊最深嘅海峽，又係出現極地惡劣天氣最多嘅海峽，有「殺人西風帶」、「魔鬼海峽」同「暴風走廊」、「死亡海峽」之稱。

名
-

呢個海峽個名源自1578年發現佢嘅英國探險家——法蘭西斯·戴基。

概況
--

戴基海峽嘅深度同水溫、鹽份。可以睇到點解佢係世界上最深嘅海峽。
戴基海峽係南美洲同南極洲嘅交界，海峽嘅北邊係智利火地島嘅合恩角，亦係南美洲最南邊嘅地方；南邊係南極洲嘅雪島同利文斯頓島；西邊同東邊分別係望唔到邊嘅太平洋同大西洋；雖然東西長大概300km，但南北平均闊800～930km，最闊有979km，最窄得650km闊。佢嘅平均深度有3,400m深，假設將座峨嵋山嘅最高峰放入去，山頂距離水面有320.7m。而最深位係南緯60.8°嘅南舍特蘭海溝，深度可以去到5,248m咁深，即使將兩座黃山同兩座上海中心大廈疊埋放入去，連樓頂嘅最高位都唔會飆出水面。

喺利文斯頓島望去戴基海峽嗰邊
雖然佢係世界各地通去南極洲嘅緊要通道，但喺南緯60°嘅位幾得人驚下，因為佢係地球唯一冇陸地經過嘅地方，加上有西風漂流嘅洋流經過，而且成日形成極端氣候，所以當地又有尖叫60度之稱，有橫風橫浪係家常便飯嘅事，個浪有時可以去到20m咁高。由於南緯58°係極面地，以北地區嘅温度高過鹽份，以南地區嘅温度低過鹽份。另外，個海峽好多時有從南極飄嚟嘅冰山。

戴基海峽同佢北面嘅麥哲倫海峽都係連接太平洋同大西洋之間嘅主要航道，不過因為麥哲倫海峽比較窄，大型嘅船都會選擇行戴基海峽。雖然1914年巴拿馬運河起好之後，好多船都改行比較平靜同安全嘅運河，但係一啲過唔到運河嘅大船，仍然需要用到戴基海峽。

出入南極注意事項
--------

海峽好多時都好大浪
由於最近出入南極係呢條海峽，加上凈得水、空路先可以到。

* 水路：雖然價錢比較平，但要做好萬全嘅暈船浪準備，因為水路航行要40～60個鐘先至行嗮，加上成日橫風橫浪，有超過80%機會暈船，有時隻船嘅傾斜度可以去到40～45°。
* 空路：喺智利南邊嘅潘他阿里拿斯，有飛機可以直達南極洲嘅佐治王島（英文：King George Island），到佐治王島後轉Ocean Nova嘅輪渡就可以到。雖然唔使成日暈船浪且1個半鐘多啲先至行嗮全程，但1個月內得好少航班，而且要好多錢先至去到。

註
-

參考資料
----

1. ↑  【南美洲旅游】魔鬼海峡-德雷克海峡Drake Passage 互聯網檔案館嘅歸檔，歸檔日期2016年7月30號，. 赛途旅游网
2. ↑  南極旅遊問題彙整三 世界旅遊專區
3. 1 2  去南极旅游经德雷克海峡晕船比较厉害，有没有去南极旅行不晕船的玩法？ 知乎

### 有關嘅書

* 中国少年儿童百科全书 自然·环境 第216页　浙江教育出版社 ISBN 7-5338-1946-2/G·1942
**符號學**係人文科學嘅一個分支，專門研究各種符號嘅文化同意義，喺平面設計同其他視覺藝術時有用到。主要有兩個宗師，分別係瑞士嘅索雪同美國嘅Charles Sanders Peirce。

基本概念
----

根據索雪，每個符號都由符徵（signifier）同符指（signified）組成，符徵指符號嘅形式，符指指符號嘅意義。而根據 Peirce，所有符號都分三類，分別係肖像（icon）、指標（index）同象徵（symbol），當中肖像係指符徵某程度上類似符指，指標係指符徵邏輯上表示符指嘅存在，而象徵係指符徵同符指嘅關係只係約定俗成（conventional）。肖像、指標同象徵嘅劃分並唔係一刀切，而係一個符號可以同時屬於多過一類。

衍生領域
----

認知科學、認知語言學同符號學嘅交界叫做認知符號學（cognitive semiotics）。

睇埋
--

* 語言學
* 傳理學

攷
-

1. ↑  Dobson, Terry; Dobson, Saeri Cho (2017年冬). "Tip of the Icon: Examining Socially Symbolic Indexical Signage". *Dialectic* (美國英文). **1** (1). doi:10.3998/dialectic.14932326.0001.106.
2. ↑  〈美學觀念〉 (香港中文). 符號學. 喺2023年1月7號搵到.
3. 1 2  莊文福 (2017年12月7號). 《4-1甚麼是符號學》 (YouTube video) (臺灣國語). 大葉大學. 喺2023年1月7號搵到.
4. ↑  "The International Association for Cognitive Semiotics" (英文). 喺2023年1月7號搵到.

|  |  |
| --- | --- |
| Stub icon | 呢篇**符號學**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
**記者節**（粵拼：gei3 ze2 zit6）係一個為表揚記者為社會做出貢獻嘅節日。目前喺全球範圍內，凈得中國大陸同臺灣兩地喺度搞。

中華人民共和國嘅記者節係每年11月8號，而中華民國嘅記者節係每年9月1號。

由來
--

### 中華民國

從清末開始到中華民國成立廿年期間，政局重好唔穩定，成日出現打仗。1930年代，國民黨搞雙線作戰，既抗日又同中共地下黨鬥。各地重有時搞出封禁報館同囚殺報人等類似個案。

江蘇《江聲日報》經理兼主筆劉煜生雖然夠膽幫市民出聲登媒體，但佢支持車伕而罷工，組織人力車工會。又以記者身份，鬧鎮江縣政府點解逼農民交租同冇理由關押農民嘅事，最後農民通過劉煜生幫手而釋放咗。1931年「九一八事變」後重積極參加咗抗日救國運動。重偷影過官員追女仔啲鹹濕嘢同食鴉片，點知俾江蘇省主席顧祝同穿咗煲而差啲俾人殺咗。

由於《江聲日報》喺1932年7月被查封，加上劉煜生發佈啲嘢俾人話有宣傳共產黨啲嘢而收監。雖然有好多民眾反對，但國民政府重係維持原判，高官介入都無能為力。最後劉煜生喺1933年1月21號俾顧祝同落令槍斃咗。蔡元培、宋慶齡、魯迅為主要成員嘅中國保障人權大同盟，就因為呢單嘢而開咗大會，好嬲噉鬧國民政府係咪諗住玩死劉煜生，重號召全中華民國報紙停刊一日，各省市記者公會都發嚴正聲明抗議。

劉煜生死咗幾日之後，上海《時事新報》記者王慰三喺南京中山門出面被暗殺。嗰時全中華民國都喺度猛咁講呢單嘢，甚至全國媒體犯眾憎。南京國民政府為咗緩解呢件事，喺1933年9月1號發布《保護新聞工作人員及維護輿論機關》命令，由內政部同軍政部向各省市政府、軍隊同軍事機關「保護」新聞從業人員。1934年，杭州市記者公會向全國新聞界建議以每年9月1號做「記者節」，但國民黨喺1949年退守到臺灣，所以每年9月1號嘅記者節喺臺灣嗰邊重一直用到而家。

### 中華人民共和國

1949年中華人民共和國成立後，嗰年12月23號，中華人民共和國政務院發佈《全國年節及紀念日放假辦法》，入面有講到「記者節」，但嗰時中華民國政府啱被趕到臺灣一帶，所以點解冇定到幾時係記者節，搞到好多喺中國大陸嘅新聞從業人員都唔知幾時係記者節。直到1999年9月18號發佈嘅《全國年節及紀念日放假辦法》講清楚有「記者節」呢單嘢，2000年8月，國務院正式批准中國記協發佈嘅《關於確定「記者節」具體日期嘅請示》，定咗從2000年開始，每年11月8號係記者節。

攷
-

* 編輯室周記：台灣記者節 香港獨立媒體
* 中国记者节的由来，多少人知道 第一星座网
**煽動誹謗罪**（英文：**Seditious libel**）係英國法律體系裡面以前有過嘅罪名，而今喺加拿大法律體系裡面爾個罪名仍然存在。其它一啲國家亦有類似罪名。

英國煽動誹謗罪具體內容
-----------

煽動係針對法律權威認定為有可能導致動亂或者搞亂社會秩序嘅公開行為，包括演講同組織其他人參與相關活動。如果相關內容係以書面等可以永久保留嘅形式存在，就構成煽動誹謗。

具體來講，令人憎或者藐視英（女）皇及皇室成員、政府、議會、司法機構，激起其他人衝擊現有教會宗教秩序，或者造成英籍人士之間嘅不和，都可以構成煽動性言論。當煽動性言論以書面形式（詞或者圖）存在，並且個人係有心造成上面嘅後果，就可以入罪。就算個人證明自己講嘅情況屬實，亦唔能夠免罪。

引入同廢止
-----

### 英國

煽動誹謗罪係英國最早喺1606年嘅一個判例道引入嘅，2009年通過法案正式對本國公民廢除爾個罪名，但對外國人仍然保留。

### 美國

1789年，美國通過煽動罪法案，由1957年開始，一系列判例使到煽動罪實際上（*de facto*）失效。

評價
--

美國學者李維（英文：Leonard Levy）話過，煽動誹謗罪就好似手風琴，法官可以根據自己嘅意願隨意收緊或者放鬆檢控標準。

參考
--

1. ↑  黃陀 (2013-11-17). 〈煽动性诽谤罪名的覆灭与言论自由的开端〉. 中評網. 喺2014-01-27搵到.`{{cite web}}`: CS1 maint: url-status (link)
2. ↑  黃陀 (2010-11-08). 〈也谈美国法典中的「煽动颠覆罪」〉. 法國國際廣播電台. 喺2014-01-27搵到.`{{cite web}}`: CS1 maint: url-status (link)
燒乳豬唔會太大隻，否則就係「中豬」，不過體形世界各地可能有差異。
原隻燒乳豬
**燒乳豬**係一種燒烤嘢食，將兩至六個星期大、重未斷奶嘅乳豬劏咗之後，以爐火燒烤而成。全世界好多地方嘅飲食文化都有燒乳豬呢款菜式，歷史悠久。中國喺西周時相信就已經有食用燒豬。當時八珍之一嘅「炮豚」相信就係指燒豬。喺西方，古羅馬嘅傳統菜譜中亦有燒乳豬一項。現今嘅中國菜中以粵菜嘅燒乳豬最廣為流傳；而喺西方國家中，葡萄牙同西班牙都以燒乳豬做特色菜。

廣東燒乳豬
-----

粵式明爐即燒乳猪
燒乳豬喺廣東有超過兩千年嘅歷史。喺廣州南越王墓起出大細兩隻唔一樣嘅烤爐，配咗烤炙用嘅鐵釺、鐵鉤、長叉、掛爐嘅鐵鍊等等。烤爐四角朝天，以防嘢食跌咗。細嗰隻爐近爐腳嗰處鑄咗兩隻豬仔，豬嘴向天、中空，畀人插燒烤工具。大嗰隻爐個底有四個有軸嘅轆，推得郁嘅，設計巧妙。

清朝嗰陣粵菜嘅燒乳豬獲選做滿漢全席嘅菜式之一。而家燒乳豬係廣東燒味其中一種。一般嘅造法用約五公斤重嘅乳豬，劏咗之後喺肚度切開，攞出肋骨，放入特製燒烤叉撐開，放入烤爐燒成。如果燒烤時用慢火，燒出嘅乳豬皮滑捋捋waat6 lyut6 lyut6，稱之為「光皮」[未記出處或冇根據]。亦可以用猛火燒烤，其間喺豬皮搽上油，令豬皮成充滿氣泡嘅金黃色，即為「麻皮乳豬」。乳豬嘅皮薄脆扑扑ceoi3 bok3 bok3、肉又淋又嫩、骨香而入味。食嗰時將乳豬斬成細件，因肉少皮薄，叫做「片皮乳豬」；有時放少少乳豬醬令到更加惹味。

辦公室開張，切燒豬。
喺廣東傳統習俗之中，燒豬係各喜慶場合嘅常用祭品。無論係新舖開張定係清明拜山祭祖，成日見成隻燒豬或燒乳豬擺出來做祭品。切燒豬有時重會係儀式嘅一部份，儀式完成後，燒豬就會分畀參加者。燒乳豬由於份量較少，而且乳豬攤凍後味道冇噉好，所以喺戶外進行儀式時，一般多用普通燒豬而少用乳豬。

但係喺廣東或香港嘅婚宴擺酒，燒乳豬重係必備菜色。按照舊時廣東習俗，新娘會「三朝回門saam1 ziu1 wui4 mun4」，亦即係出嫁之後第三朝返自己屋企（外家）。如果新娘出嫁時重係處女，回門時男家會以乳豬或燒豬做回禮。今日嘅婚禮已唔會再傳遞呢種意思；但乳豬仍然留喺婚宴度，並且有人視之為各項菜色中嘅主角。香港某啲酒家曾流行喺乳豬嘅眼上裝上會閃嘅燈膽仔；婚宴上乳豬前，將燈光校暗先，然後先由伙記排隊隆重咁捧上乳豬。

琉球燒乳豬
-----

琉球嘅燒乳豬叫做「豚の丸焼き」，以三十五日大嘅豬仔加上味噌汁烤成，多用喺婚宴同其他喜慶場合。

菲律賓燒乳豬
------

菲律賓嘅燒乳豬源於西班牙，叫 **litsón**，會喺乳豬搽上一種由雞肝、蒜頭、胡椒同醋做成嘅醬料。

西班牙語系國家嘅燒乳豬
-----------

燒乳豬係西班牙系語國家西班牙、古巴、波多黎各、哥倫比亞、多明尼加共和國等國家嘅節日嘢食叫做 **lechón**；將乳豬去內臟，喺炭火上燒熟，成隻豬上枱。喺古巴，都可以將燒乳豬肉切成片，同切片嘅番茄、黃瓜一齊夾麪包，落鹽同辣椒汁食。

德國燒乳豬
-----

德國燒乳豬
德國嘅燒乳豬（**Spanferkel**）係慕尼黑啤酒節等節日時嘅傳統嘢食。通常喺火爐中或燒烤架上燒烤而成。

參考
--

1. ↑  《禮記·內則》有云：「涂之以墐涂，炮之」。
2. ↑  〈中国历代饮食器具展开幕 汉代唐朝食品齐亮相〉. *news.sina.com.cn*. 喺2021-12-21搵到.
3. ↑  ^ Scheibler, Sophie Wilhelmine (1866). Allgemeines deutsches kochbuch fur alle stände, oder grundliche anweisung alle arten speisen und backwerke auf die wohlfeilste und schmackhafteste art zuzubereiten: Ein unentbehrliches handbuch fur angehende hausmutter, haushälterinnen und köchinnen. C.F. Amelang. pp. 157-58. .

睇埋
--

|  |  |
| --- | --- |
|  | 維基同享有多媒體嘅嘢：**燒乳豬** |

* 燒豬
**燒炭自殺**，或者就咁叫**燒炭**，係香港1997年之後流行嘅新自殺方法。之後就傳到澳門、華南、台灣等世界各地華人社區。

想自殺嘅人會將一間房所有門窗閂晒，造成一個密室。然後響房將燒烤炭點着，等佢燒嘅時間消耗房裏面氧氣。由於房裏面嘅氧唔夠，炭消得唔完全，就產生大量一氧化碳。人吸咗一氧化碳之後，紅血球表面就畀一氧化碳分子黐住，等佢無辦法帶氧分子。咁最後個人唔係一氧化碳中毒就係缺氧而死。

起源
--

1998年11月，一位中年女人自創燒炭自殺，將自己同燒烤爐封響沖涼房裏面。由於呢種方法之前，未有先例，相信係女死者以佢化工背景自創。因為咁，呢種自殺方法引起好多報紙大幅報導，令到好多模仿以呢種方式自殺。更適逢1997年後香港經濟低潮，有唔少人失業兼負債纍纍，以呢種方式自尋短見。結果短短兩個月就成為香港第三多人用嘅自殺方法，排響跳樓同吊頸之後。到咗第2001年，呢個方法多人用到變咗第二位。由於各傳媒咁樣繪形繪聲報導，大陸、台灣、日本都有唔少人仿效。

在燒炭自殺普及之後，就有父母要仔女陪葬，趁仔女睏緊覺就開爐燒炭。

流行原因
----

除咗因為有好多傳媒詳細報導之外，令到好多人知道點用呢個方法之外，另一個原因係唔少人認為呢個方法，唔使好似跳樓、割脈咁面對痛苦同恐懼咁死，唔似跳樓、開煤氣後果影響咁多人。由於過程之中自殺者會無氣呌好痛苦，通常佢哋都會食藥或者飲酒令到自己麻醉、昏睡。

後果
--

好多燒炭但係唔死嘅人，都要深切治療。事實上缺氧會令到腦部受損，救返後部份身體機能可能會恢愎唔到。

法律上自殺已經係罪。如果父母自殺不成，仔女死咗嘅話，有可能畀人告謀殺或誤殺。

社會影響
----

新嘅自殺方法引起社會關注想自殺嘅原因。由於燒炭自殺所以而家嘅香港市面上賣嘅炭都寫有求助電話同標語。

出面網頁
----

* Charcoal-burning suicide in post-transition Hong Kong
**伊利沙伯二世**（英文：**Elizabeth II**，1926年4月21號—2022年9月8號），原名**伊利沙伯·亞歷珊卓·瑪麗**（**Elizabeth Alexandra Mary**），係英國君主、其他英聯邦王國君主、同埋英聯邦嘅元首，響1952年2月6號登基，繼承老竇佐治六世嘅王位，成為英國、加拿大、澳洲、紐西蘭、南非、巴基斯坦同錫蘭女王。在位幾十年蒞，以佢為元首嘅國家隨住去殖民化浪潮有所增減，曾經係英、加、澳、紐同其他十一個喺佢登基後獨立嘅國家，包括牙買加、巴哈馬、格林納達、巴布亞新畿內亞、所羅門群島、圖瓦盧、聖露西亞、聖文森、伯利茲、安提瓜巴布達同埋聖傑氏尼維斯嘅女王，其餘國家則改制為共和國，廢除咗佢作為君主嘅地位。佢亦都係英國國教會嘅最高首領。香港人稱呼佢做**英女皇**或者**事頭婆**。

早年
--

1929年
1926年4月21號凌晨兩點四十分，伊利沙伯響倫敦梅費爾布魯頓街17號出世，係約克公爵亞厘畢王子同老婆伊利沙伯共同嘅第一個細路。佢出世嗰陣，國王係阿爺佐治五世，阿嫲就係王后瑪麗；而阿公係貴族，第十四代斯塞莫同京荷恩伯爵克勞德·鮑斯ー利昂。佢當時係英國王位第三順位繼承人；雖然當時伯父愛德華未結婚，但愛德華好後生，啲人都預佢第日會結婚生仔，所以伊利沙伯登基做女王嘅可能性唔大。

同年5月29號，佢響白金漢宮由約克大主教Cosmo Gordon Lang受洗。佢個名「伊利沙伯·亞歷珊卓·瑪麗」其實都係跟屋企人嚟命名：「伊利沙伯」嚟自佢阿媽，「亞歷珊卓」嚟自太嫲亞歷珊卓王后，而「瑪麗」就係跟據阿嫲王后瑪麗。

登基
--

Elizabeth in crown and robes next to her husband in military uniform女王同王夫嘅加冕照（1953年6月）
原本佢作為國王佐治五世嘅二仔嘅女，本身佢無望繼位，而阿爺佐治五世亦唔希望佢繼位（佢響臨走前話：「我求上帝，希望我個仔愛德華唔好同啲乜嘢女人結婚，而伯堤（佐治六世個花名）同莉莉畢（伊利沙伯二世個花名）唔會同王位有任何關係」）。

但最後一語成讖，伯父愛德華八世響登基無耐就堅持要同華里絲·辛普森結婚，英國聖公宗唔同意國王同一個離過婚嘅女人係埋一齊，結果愛德華八世退位。老豆佐治六世響極其唔情願嘅情況下登基。因為佢本身冇兄弟，先至可以成為王位第一繼承人。而由於父王因病早逝而亦令佢芳齡繼位，而家伊利沙伯二世已經超越太太嫲維多利亞女皇，成為英國史上做得最耐嘅君主，兼且係英國最長命君主。2016年泰國蒲眉王過身後，佢做咗當今全世界在位最耐嘅國家元首，2022年9月8號，佢喺蘇格蘭巴摩盧城堡與世長辭。

政治權力
----

女王名義上嘅權力遠大過實權。英國政府同加拿大政府正式名係「女王陛下政府」（Her Majesty's Government）。喺英國程序上由女王負責任命大臣，實際上依英國嘅民主憲政慣例，女王聽從首相嘅建議而唔係任意選擇大臣、官員。女王會喺首相要求下解散議會，去進行大選。而喺大選中取得勝利的政黨領袖，就要得到女王邀請先會正式拜相。首相一職一般由下議院多數黨領袖擔任，然後由首相「建議」女王任命其他內閣成員。而英國政府並唔向女王負責，而係向下議院負責，即間接噉向英國選民負責。佢亦係名義上嘅三軍統帥，但按國防大臣建議行事。女王亦參與到國家嘅司法體制中，法官名義上由佢委任，法庭以佢嘅名義行事，政府亦以女王名義提起公訴、簽發車牌同護照。所以女王唔需要車牌（雖然佢識揸車）同護照，法理上亦唔會畀人告。

由於女王長期留喺英國，佢原則上唔會，亦唔得閒參與其餘15個國家絕大多數嘅政治活動。女王會委仼由當地總理或國會「建議」嘅人選出仼總督一職，幫女王本人喺當地執行職務，亦因為女王喺嗰啲國家冇乜實際角色意義，因此嗰啲國家甚至會有民眾唔知道佢係自己國家嘅元首。

正因女王只係象徵性元首，缺乏實質政治意義，喺女王唔協調英聯邦王國外交政策下，佢喺國際衝突中嘅角色顯得矛盾。例如喺1970年代美國入侵格林納達中，佢統治嘅牙買加等七國出兵幫美國入侵同樣屬於自己嘅格林納達，但英國政府表示反對出兵，變相係「自己嘅政府反對效忠自己嘅軍隊入侵另一個由自己統治嘅國家」。

作為英聯邦元首，佢出席歷屆英聯邦首腦會議。雖然個職位唔係世襲，但英聯邦各國喺2018年嘅會議後，仍認同下一仼元首將由查理斯三世繼仼。

個人興趣
----

佢係一位賽馬發燒友，英國名駒「嘉登行宮」嘅馬主就係佢本人，超過九十歲嘅佢有時重會騎馬。女王亦都鍾情於哥基犬，佢第一隻哥基犬Susan由父王佐治六世贈送，並繁殖咗十四代，自此哥基可以話陪伴咗女王大半生，包括一齊拍2012年倫敦奧運宣傳片。但由於年歲已高，佢已唔再繁殖哥基犬，最後一隻Susan嘅後代Willow喺2018年4月15號逝世，不幸消息打擊女王。

屋企
--

老豆佐治六世，阿媽伊利沙伯王太后，係貴族第十四代斯塞莫同京荷恩伯爵克勞德·鮑斯ー利昂第四個女。而佢仲有一個細妹瑪嘉烈公主。細個嘅伊利沙伯，屋企人多數會叫佢「莉莉畢」（Lilibet）。

1947年，佢同第三代表哥菲臘·蒙巴頓結婚。菲臘本身係希臘王子，為咗同佢結婚，放棄咗希臘嘅王位繼承權，以「菲臘·蒙巴頓上尉」嘅身份入門英國王室。根據慣例，佢哋嘅仔女應該要姓「蒙巴頓」；但由於阿媽伊利沙伯唔想溫莎王朝變成「蒙巴頓王朝」，所以仔女都唔跟菲臘嘅姓，而係保留溫莎王朝身份，響必要嗰陣用「蒙巴頓ー溫莎」（Mountbatten-Windsor）呢個姓。佢哋嘅仔女有：

* 查理斯三世
* 安妮長公主
* 約克公爵安德魯王子
* 愛丁堡公爵愛德華王子

註
-

1. ↑  以佢哋加入英聯邦時間排列。
2. ↑  佢繼位嗰陣，英國君主已經冇咗「印度皇帝」頭銜，所以嚴格嚟講佢只係「女王」而唔係「女皇」，但香港坊間仍普遍習慣叫佢做「女皇」。
3. ↑  呢個稱呼沿自佢係英治時期香港公務員嘅事頭婆。

參考
--

1. ↑  〈英国女王登基70年白金禧：伊丽莎白公主是否从小就按照女王的标准培养〉. BBC. 2022-02-09.
2. ↑  Bartram, Graham (2010). *Flying Flags in the United Kingdom: A Guide to Britain's Flag Protocol* (PDF). Flag Institute. pp. 15–16. ISBN 978-0-9513286-1-3.
3. ↑  女皇在位63載 成英最長久君主
4. ↑  〈英女王與柯基犬的一世情緣〉 (中文). 中時電子報. `{{cite news}}`: Cite has empty unknown parameter: `|coauthors=` (help)
5. ↑  Queen Elizabeth II Loses Her Last Corgi, Willow, Marking The End Of A Scrappy Canine Dynasty

睇埋
--

* 2021年英國女王因病去世謠言
**伊利沙伯舒麥加**（德文：**Elisabeth Schumacher**；閨姓**荷亨尼姆沙**，德文：**Hohenemser**；1904年4月28號—1942年12月22號）係二戰期間德國抵抗運動「紅色樂團」（Rote Kapelle）嘅成員。

生平
--

伊利沙伯荷亨尼姆沙1904年喺達姆施塔特出世。佢阿爸傅列茨荷亨尼姆沙（Fritz Hohenemser）出自法蘭克福一個猶太銀行家家族嘅工程師，佢阿媽就出自邁寧恩嘅一個德國家族。傅列茨荷亨尼姆沙喺1914年戰死沙場之後，伊利沙伯就搬徂去邁寧恩同佢阿媽一齊住。之後伊利沙伯先後喺邁因河畔奧芬巴赫同柏林求學，之後喺柏林嘅國家工業安全辦公室做畫師。1935年《紐倫堡法案》通過徂之後，由於伊利沙伯嘅阿爸係猶太人，伊麗莎白無得再打長工。

1934年，伊利沙伯荷亨尼姆沙同信奉共產主義嘅雕塑家古亞特舒麥加（Kurt Schumacher）結婚，之後好快結識徂一班志同道合嘅異議人士。爾批人就係後來被納粹蓋世太保叫做「紅色樂團」嘅抵抗運動人士。伊利沙伯嘅任務主要係派發反對納粹當局嘅傳單。1939年，舒麥加夫婦曾經為一個被納粹當局追捕嘅人魯迪伯提爾（Rudy Bergtel）提供庇護。1942年德軍入侵蘇聯之後，舒麥加夫婦又為蘇聯派來支援嘅情報員歐伯許斯勒（Albert Hößler）提供秘密食宿。

喺1942年嘅一次行動中，由於無線電被納粹當局截獲，「紅色樂團」大部份成員遭到逮捕。伊利沙伯本人喺1942年9月12號同佢老公一齊被秘密警察逮捕，12月19號被軍事法庭判處死刑，12月22號遇害。

參考
--

1. 1 2 3 4 5 6 7 8  "Elisabeth Schumacher". 德國抵抗運動紀念中心. 喺2016-02-24搵到.
**呂傳贊**（1932年9月—2018年4月16號）係中華人民共和國政治人物。佢係山東牟平人。

1947年5月，呂傳贊開始做嘢，喺膠東軍區衛生部所屬醫藥廠做統計員、試驗員。1953年，佢喺中國人民大學政治經濟系讀書，1957年畢業之後喺北京石油學院做過助教、講師、政治理論教研室負責人。1966年，做中央對外聯絡部一局副處長。1978年開始，佢做過河北建設學院辦公室副主任、主任、馬列教研室主任。1982年，做河北建設學院院長、黨委副書記。1983年，做中共河北省委常委、科教部部長。1985年，做中共河北省委秘書長。1986年，做中共河北省委副書記。1993年至1997年12月，做第八屆河北省人大常委會主任、黨組書記。1998年1月，做河北省政協主席。

呂係中共第十四、第十五大代表，亦係第六、七、八屆全國人大代表。

2018年4月16號零時十五分，呂傳贊喺河北省石家莊病死，終年86歲。4月18號朝早喺石家莊市殯儀館舉殯。

參考
--

1. 1 2  〈传记画册《齐鲁儿女》上卷人物：吕传赞\_中华齐鲁儿女\_新浪博客〉. *blog.sina.com.cn*. 喺2018年4月17號搵到.
2. 1 2  〈河北省政协原主席吕传赞逝世，享年86岁〉. *Thepaper.cn*. 2018年4月16號. 喺2018年4月16號搵到.

 

|  |  |  |
| --- | --- | --- |
| 上一任**郭志** | **河北省人民代表大會常務委員會主任**1993年–1997年12月 | 下一任**程維高** |
| 上一任**李文珊** | **中國人民政治協商會議河北省委員會主席**1998年1月–2003年1月 | 下一任**趙金鐸** |
小提琴
**小提琴**，又叫**梵鈴**，俾人稱之為「**樂器女王**」，係一個用弓拉嘅弦樂器。佢有四條弦，每條隔純五度，係提琴家族之中至細、至高音嘅樂器。大過佢嘅提琴有中提琴、大提琴同埋低音大提琴。

小提琴係嚮16世紀嘅意大利首先出現。佢原先嘅意大利文名叫做violin，意思即係細嘅中提琴（viola）。

小提琴同其他提琴一樣，主要係用弓來拉嘅，間唔中亦會用嚟彈下。

佢係現代管弦樂隊弦樂組中最為主要嘅樂器。樂器之中佔有好重要嘅位置，係現代管弦樂隊最重要嘅樂器之一，亦係具有高難度演奏技巧嘅獨奏樂器。

嚮大戲、粵曲、粵樂用嘅梵鈴
-------------

早嚮1920年代，司徒夢岩、尹自重、呂文成嗰一班玩家用小提琴拍和，一用就用到而家。

但係大戲粵曲用嘅定弦係同西樂嘅唔同，西樂嘅定弦係G D A E，大戲粵曲嘅定弦係F C G D。

參考
--

1. ↑  葉佳慧 (2013年4月). 〈林殿威無伴奏的製琴之路〉. 《吃喝玩樂大台中雜誌!》. taiwanfun.com. 喺2014-03-06搵到.

| * 睇
* 傾
* 改
古典樂 |
| --- |
| 樂理 · 樂譜 · Art music |
| 時期 | 

|  |  |
| --- | --- |
| 早期音樂 | 
* 中世紀時期
* 文藝復興時期

 |
| 共曉時期 | 
* 巴洛克時期（Galant · Empfindsamkeit）
* 古典主義時期
* 浪漫主義時期

 |

 |  |
| 代表樂器 | 
* 鋼琴
* 提琴（小提琴 · 中提琴 · 大提琴 · 低音提琴）
* 豎琴
* 笛（單簧管 · 雙簧管）
* 小號

 |
| 主要曲式 | 
* 音樂小品
* 浪漫詩歌
* 奏鳴曲
* 交響曲
* 狂想曲
* 詼諧曲
* 幻想曲
* 協奏曲
* 芭蕾舞音樂
* 夜曲
* 小夜曲

 |
| 按國家分 | 
* 聯合王國
* 美國
* 法國
* 德國
* 意大利
* 俄羅斯

 |
| 音樂表演 | 
* 音樂會
* 指揮
* 樂隊
* 管弦樂團

 |
| **拉雜相關**
芭蕾舞 · 歌劇 · 配樂（電子遊戲音樂） · 粵樂 · 古典樂類 |

|  |  |
| --- | --- |
|  | 維基同享有多媒體嘅嘢： **小提琴** |
「燒肉」跳轉嚟呢度。要睇第啲意思，請去【**燒肉 (搞清楚)**】。

燒豬
斬燒豬
燒臘舖掛起嘅燒肉
燒腩仔
**燒豬**係一種廣東傳統嘢食。製法同另一廣東燒味燒乳豬基本上一樣，唔同嘅係會用已經長大嘅豬，而唔係用乳豬。燒豬嘅其他多骨部份，例如頭、踭等，都可以用嚟熬湯或煮粥。

廣東燒味可以分為**燒肉**同**燒腩**，燒肉係將成隻生豬燒製而成，之後再斬成細件；燒腩係淨係燒大豬嘅五花腩部份，會先將腩肉本身嘅肋骨起出，食嗰陣只有脆皮、嫩肉同肥膏，食得比較方便。而細件嘅燒腩就叫**燒腩仔**。另外，作為被再度烹調嘅食材就叫**火腩**（例如「豆腐火腩」）。

燒肉以皮脆肉嫩為上品。燒豬可以重十到二十公斤，燒肉無論係脂肪同肉都較多而厚。而燒乳豬一般只重五至六公斤，除咗一層脆皮之外，只有好少嘅脂肪同肉，而且骨軟都食得。燒乳豬嘅每斤價格亦比燒肉貴好多；多數賣燒味嘅舖頭通常都會有燒肉賣，但係乳豬就未必成日會有，通常需要先預訂。

製法
--

燒豬一般嘅製法係將豬劏好之後喺肚度切開，放入特製燒烤叉撐開，然後澆上熱水令豬皮收縮。燒烤可以係逐隻放喺火上面燒，亦可掛入烤爐烤成。燒烤嗰陣要喺豬皮上面拮啲窿仔，等皮下嘅油流出。亦可以用猛火燒烤，其間喺豬皮搽上油，令豬皮成充滿氣泡，酥脆嘅金黃色，就會成為「麻皮豬」（臺稱**脆皮燒肉**）。

睇埋
--

* 燒乳豬

參考
--

1. ↑  〈【燒腩VS沙梨篤VS不見天】燒肉有三大部位 教你點樣買得精明〉. 原著喺2020年3月28號歸檔. 喺2019年6月6號搵到.
2. ↑  〈大熱燒豬【燒腩仔篇 】〉. 原著喺2020年3月28號歸檔. 喺2019年6月6號搵到.

|  |  |
| --- | --- |
|  | 維基同享有多媒體嘅嘢：**燒豬** |
民謠結他
**木結他**指唔使用任何電子儀器幫手，就可以純粹用弦嚟發聲嘅結他，同電結他相對；原理係弦振會傳到琴橋，再傳到音板同共鳴箱放大。木結他主要分鋼弦嘅民謠結他或者原音結他（acoustic guitar；中國大陸叫原聲結他）同主要用尼龍弦嘅古典結他（classical guitar）。

雖然木結他自己出到聲，但係亦可以裝拾音器；因為民謠結他同古典結他嘅弦唔同質料，佢哋用嘅拾音器係唔同類型。

民謠結他
----

民謠結他係一般彈流行曲用嘅結他；除咗弦係鋼嘅之外，特徵係校音嘅六個扭掣會向出。民謠結他嘅揸法主要係向左傾斜到幾乎打橫，琴身用大脾承起，樂譜比較多用結他譜（tabulature）。

古典結他
----

古典結他係彈古典音樂用嘅結他；喺尼龍弦發明之前，佢用嘅係用貓腸（即係羊嘅腸）造嘅弦（而今都仲有用）。除咗弦嘅質料之外，古典結他嘅特徵係校音嘅六個掣會向下，而揸法主要係向左斜大概 45°；可以擺到咁斜嘅方法主要係用腳凳托起左腳，亦都可以用特別嘅架托起個琴。樂譜方面，幾百年前雖然係用結他譜，但係而今主要係用五線譜。

攷
-

1. ↑  〈超新手吉他一問〉. 2009年8月3號. 喺2023年1月1號搵到.

|  |  |
| --- | --- |
| Stub icon | 呢篇文係樂器有關嘅楔位文。歡迎幫維基百科擴寫佢。睇 • 論 • 改 • 歷 |
**王冠鈞**，台灣政治人物，2022年台灣地方選舉嘉義市議員擬參選人，曾經係台灣民眾黨成員（2022年4月退黨）。

家庭
--

佢阿爸係王昭坤，阿媽係賴嬿伃。

爭議事件
----

### 被爆有妨害自由前科

喺2022年2月，王冠鈞被網路寫手「小商人」揭發有妨害自由前科，而且被指吸毒。判決書提到2019年4月間，王冠鈞被朋友邀去向人討債，阻止欠債人離去，又要求對方除晒啲衫跳舞仲拍埋片，威脅話唔還錢就將短片散布開去，而過程當中王冠鈞一路睇住。而同年5月，王又被邀去向另一個人討債，今次仲將欠債人帶到去王冠鈞屋企拘禁，欠債人被逼要拍全裸影片先可以離去。王冠鈞同佢朋友等人，甚至用持球棒、衣架等物毆打欠債人，有人甚至對欠債人火燒陰毛。

佢之後回應事件話自己只係借場地俾人而捲入案件，另外佢自己本身患有妥瑞式症，身體有時會控制唔到自己抽動，所以爆料影片入面先至睇落去會好似有吸毒咁。佢又發表聲明承認自己過失，佢父母就話已經同當事人及當事人嘅父母親諒解。

### 同台灣地方勢力蕭家班嘅關係

王冠鈞亦被網路寫手「小商人」指阿爸王昭坤同地方勢力嘉義蕭家班有關係。不過，王冠鈞就話呢啲係上一代嘅事，而自己爸爸亦交遊廣闊。

外面連結
----

* 王冠鈞嘅Facebook頁

參考
--

1. ↑  〈分道揚鑣 民眾黨嘉市西區主任王冠鈞以無黨籍參選議員 | 政治〉. 《Newtalk新聞》 (中文). 2022-04-21. 喺2022-06-12搵到.
2. ↑  聯合新聞網 (2022-04-25). 〈蔡壁如嘉義執行長以無黨籍參選原因曝 黨部給祝福〉. 《聯合新聞網》 (中文). 喺2022-06-12搵到.`{{cite web}}`: CS1 maint: url-status (link)
3. 1 2  民間全民電視公司 (2022-02-14). 〈「網紅小商人」點名是蕭家班 再爆王冠鈞有前科〉. 《民視新聞網》 (繁體中文). 喺2022-04-14搵到.
4. 1 2  〈坦然面對前科案 王冠鈞道歉盼給機會〉. 《新浪新聞中心》. 2022-02-19. 原著喺2022-04-14歸檔. 喺2022-04-14搵到.
5. 1 2  〈被爆有妨害自由前科 民眾黨王冠鈞：當時只提供場地 | 政治 | | Newtalk新聞〉. 《新頭殼 Newtalk》 (中文). 2022-02-12. 喺2022-04-14搵到.
6. ↑  〈【柯營選將連環爆】恐嚇前科、詐術得標 揭民眾黨參選人黑歷史〉. 《鏡週刊 Mirror Media》 (繁體中文). 2022-02-14. 喺2022-04-14搵到.
7. 1 2  自由時報電子報 (2022-02-13). 〈民眾黨嘉市議員擬參選人被爆有前科 市黨部主委請辭 - 政治〉. 《自由時報電子報》 (中文). 喺2022-04-14搵到.
| How to read a taxoboxHow to read a taxobox**木荷** |
| --- |
| 植株（細樖嗰時）植株（細樖嗰時）
花同埋花冧花同埋花冧 |
|
| **物種分類** |
| 

|
|  |
| 域(Domain): | 真核域 Eukarya |
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 杜鵑花目 Ericales |
|
|
|
|
|
|
|
|
| 科 | 山茶科 Theaceae |
|
|
|
|
|
| 屬 | 木荷屬 *Schima* |
|
|
|
|
|
|
|
| 種 | **木荷 *S. superba*** |
|

 |
|
| 二元學名 |
| ***Schima superba*** |
|
|
|
|
|
|
|
|
|
|
|
|
|
|
|

**木荷**（粵拼：muk6 ho4；學名：*Schima superba*），又嗌**荷樹**（ho4 syu6）、**荷木**（ho4 muk6），係山茶科木荷屬嘅常綠喬木，亦係中國華南、東南沿海地區常見樹種，喺中國廣東、香港、廣西、海南、湖南、江西、福建、貴州、浙江、臺灣、香港，及美國沿海、日本沖繩都可以搵到。

佢既係亞熱帶常綠林嘅建群種，又係防火樹種。佢嘅花語係「長久同和睦」。

樣
-

植株有25～30m高，樹皮暗啡色，有豎裂紋。葉互生，單葉，革質或薄革質，長橢圓形，先端漸尖或短尖，兩邊有明顯嘅側脈，葉邊有撅鋸齒，葉長6～15厘米，闊2.5～5.0厘米。花單生，短總狀花序，生喺枝頂或葉杈；花色白或淺黃，有芳香；花柄長10～25mm，纖細兼冇毛；每年5月開花，夏初成樖樹超多花。果係蒴果，啡黃色，木質五裂。籽似扁平嘅腎噉，但邊緣有刺。

適應環境
----

植株細樖仔都幾禁kam1暗。雖然大樖時唔禁暗，但鍾意喺有陽光嘅地方生。佢重禁kam1酸性泥地。喺肥而厚、濕𣲷𣲷、疏鬆嘅沙地都生得幾好下。

用途
--

植株可以做觀景用樹同綠籬用樹，梗可以做木材同紡織用途，根皮可以做藥，專醫疔瘡同不明腫毒。果可以加工嚟做陀螺玩具。

毒性
--

木荷嘅根皮、梗皮、樹汁有毒，係因為樹皮有超犀利嘅生物鹼白色結晶，會令人嘅皮膚痕到頂唔順。寵物或家禽、牲畜一旦食咗佢會隨時冇命。

連出去
---

|  |  |
| --- | --- |
|  | 維基物種有資料講：***木荷*** |

|  |  |
| --- | --- |
|  | 維基同享有多媒體嘅嘢：**木荷** |

* 素雅芳香的木荷 中國科学院華南植物園
* 木荷 樹木谷
* 木荷 The Green Touch 香港常見樹木園藝生活
* 木荷 第一星座
* 木荷 認識植物
* 木荷 百花门花卉
* "木荷 Schima superba Gardner & Champ". 中国植物物种信息数据库. 喺2013-01-15搵到.
* 木荷叶的药用价值与应用 三九養生堂
**章母**（粵拼：zoeng1 mou5；中古漢語拼音：**cj**ang），係中古漢語聲母，屬齒音中嘅正齒音，屬章組，係全清聲母。喺後世佢同莊母合併，成爲照母，因爲喺韻圖三等，所以叫做**照三**（ziu3 saam1）。

擬音
--

學界一致擬爲/t͡ɕ/。

上古來源
----

喺上古音研究，有個定論叫照三歸知，意思係話章母來源自知組（端組），係個類似/t/嘅音。

喺粵語嘅演變
------

章母喺現代粵語演變成z，聲調喺陰聲調。

下面係一啲例字嘅古今音對比，第一欄例字，第二欄中古音（切韻），第三欄現代粵音：

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 之 | 者 | 至 | 諸 | 志 | 主 | 終 | 衆 | 周 | 戰 | 正 | 質 |
| cji | cjax | cjiih | cjo | cjih | cjyox | cjung | cjungh | cju | cjenh | cjengh | cjit |
| zi1 | ze2 | zi3 | zyu1 | zi3 | zyu2 | zung1 | zung3 | zau1 | zin3 | zing3 | zat1 |

調返轉頭，現代粵語中嘅z聲母來源自中古音嘅知、澄、從、章、莊、精、俟、邪、崇九母。

對於可以區分平捲脷嘅粵語，章母屬捲脷音，如吳川話，章母發[t͡s]；梧州話，章母發[t͡ɕ]。成個粵語，平捲分法係濟南型。

喺吳語嘅演變
------

喺吳語章母歸入精母，讀ts。

喺普通話嘅演變
-------

喺普通話，章母捲脷，讀zh。

喺日文嘅演變
------

無論吳音漢音，都讀さ行。

喺韓文嘅演變
------

同粵語一樣，讀ㅈ。

喺越南文嘅演變
-------

讀ch，派陰聲調。

早期中古漢語（切韻音）聲母|  | 全清 | 次清 | 全濁 | 次濁 | 全清 | 全濁 |
| --- | --- | --- | --- | --- | --- | --- |
| 脣音 | 幫 | 滂 | 並 | 明 |  |  |
| 舌音 | 端 | 透 | 定 | 泥 |  |  |
| 知 | 徹 | 澄 | 娘 |  |  |
|  |  |  | 來 |  |  |
| 齒音 | 精 | 清 | 從 |  | 心 | 邪 |
| 莊 | 初 | 崇 |  | 生 | 俟 |
| 章 | 昌 | 常 | 日 | 書 | 船 |
| 牙音 | 見 | 溪 | 羣 | 疑 |  |  |
| 喉音 | 影 |  |  | 云、以 | 曉 | 匣 |
呂利
**莊－巴普鐵斯·呂利**（Jean-Baptiste Lully，萬國音標：/ʒɑ̃ bapˈtist ly'li/）（1632年11月28號—1687年3月22號），原名**佐雲尼·巴鐵斯達·盧利**（Giovanni Battista Lulli，萬國音標：/ʤoˈvanːi baˈtːista ˈlulːi/），係喺意大利出世嘅法國巴洛克宮廷作曲家。

呂利一世人大部分時間都喺法國國王路易十四嘅宮廷裏面作曲，後來重做埋路易十四嘅宮廷樂正（法文：Surintendant de la Musique）。佢控制咗當時法國嘅音樂生活，開創咗法國歌劇，又發展咗大經文歌同埋法國序曲，對當時嘅歐洲音樂產生咗巨大嘅影響。佢嘅影響一直延續到亨利·浦修（Henry Purcell）、基奧格·腓特列·韓德爾（Georg Friedrich Händel）、巴哈（Johann Sebastian Bach）、莊－菲臘·夏摩（Jean-Philippe Rameau）等作曲家。

生平
--

呂利1632年11月28號喺意大利翡冷翠出世。佢爸爸羅倫佐·盧利（Lorenzo di Maldo Lulli）係磨坊工人，媽媽卡塔蓮娜·迪些拉（Catarina del Sera）係磨工個囡。

呂利細細個就開始學結他同小提琴，重跟著流浪藝人巡迴演出。1646年，佢14歲嗰陣，佢喺舞蹈同戲劇方面嘅天才被傑斯公爵昂希二世（Henri II, Ducs de Guise）發現，第二年就去咗法國，喺路易十四嘅梳堂家姐蒙龐斯耶女公爵大小姐（Anne Marie Louise d'Orléans, Duchesse de Montpensier）屋企做工人。喺女公爵嘅幫助下，呂利嘅音樂才華越來越成熟。

呂利後來拜咗尼古拉·美德許（Nicolas Metru）為師，學習音樂理論，之後加入咗法國王室嘅弦樂隊「國王專屬八十提琴弦樂團」（Les Vingt-quatre Violons du Roi，簡稱Grande Bande）成為指揮。1653年呂利同國王跳完「今夜芭蕾」之後，由於厭倦咗八十提琴弦樂團，佢就喺國王嘅授權下組建咗「小提琴樂團」（La Bande des Petits Violons），之後被人任命為路易十四嘅樂長同埋巴黎歌劇團嘅樂長。1661年，呂利入咗法國籍，1662年正式昇任法國王室樂正。

1662年，呂利娶咗佢嘅音樂家朋友，蒙龐西埃大小姐嘅樂長米修·朗碧（Michel Lambert）之女瑪德蓮·郎碧（Madeleine Lambert），生咗十個仔女。

1664年，呂利同戲劇家莫里哀（Jean-Baptiste Poquelin Molière）邂逅，兩個人正式開始喺戲劇上嘅合作，並開創咗「戲劇芭蕾」（la comédie ballet）。

1672年，呂利從皮耶·披仁（Pierre Perrin）嗰道收購咗歌劇學院（法文：Académie d'Opéra）嘅經營權，然後將歌劇學院改咗名做「皇家音樂學院」（法文：Académie royale de Musique）。從此，佢開始每年完成一部大型歌劇。佢重講服咗路易十四，要路易十四頒佈法令，限制自己喺音樂事業上嘅潛在對手喺各方面嘅發展。因此，當時許多偉大嘅音樂家，包括馬克－安托雲·沙彭鐵耶（Marc-Antoine Charpentier）、安德曦·岡普夏（André Campra）同埋路易－尼古拉·基康保（Louis-Nicolas Clérambault），都生活喺呂利嘅陰影裏面。

1681年，呂利到咗佢事業嘅最高點：佢被路易十四封咗做貴族，昇任國王秘書（法文：Secrétaire du Roi）。但係就喺伊個時候，佢啲敵人曝光咗佢係同性戀伊個事實，令到路易十四開始同佢疏遠，最後佢不得不將佢最後幾部作品嘅贊助人名單裏面國王個名拿走。

1687年1月8日，呂利喺演出慶祝國王手術康復嘅《感恩贊》（*Te Deum*）嘅時候，唔小心用指揮棍篤穿咗腳趾，後來傷口重發炎潰瘍。佢喺3月22日死於敗血症。

呂利嘅十個仔女當中，有三個仔後來都做咗作曲家：路易·呂利（Louis Lully）、莊－巴普鐵斯·呂利二世（Jean-Baptiste Lully fils）、莊－路易·呂利（Jean-Louis Lully）。

參考
--

1. ↑  Jean Gourret, *Ces hommes qui ont fait l'Opéra*, 1984, p. 26.
2. ↑  *The New Grove French Baroque Masters* (1986) W. W. Norton & Company, p. 16.
|  |
| --- |
| **{{{名}}}**{{{簡體}}} |
| 簡稱：**貴**、**黔** |
| [[File:{{{相}}}|250px]]{{{相說明}}} |
| **省城** | {{{省城}}} |
| **最大城市** | 貴陽 |
| **省委書記** | 石宗源 |
| **人大常委會主任** | {{{人大常委會主任}}} |
| **省長** | 林樹森 |
| **政協主席** | {{{政協主席}}} |
| **面積**- 總面積- 佔全國 | 第16位170,0001.77% |
| **人口**（2001）- 總人口- 佔全國- 人口密度 | 第16位3799萬2.98%223人/km²（第{{{密度排名}}}位） |
| - 民族 | 漢族（62%）苗族（12%）布依族（8%）侗族（5%）土家族（4%）彝族（2%）仡佬族（2%）水族（1%）等 |
|  |  |
| **GDP**（2006）- 總值- 佔全國- 人均GDP- HDI | 第27位{{{GDP}}}人民幣0.99%5750元人民幣0.647（第位） ── |
|  |  |
|  |  |
| **ISO 3166-2** | {{{ISO}}} |
| **時區** | UTC+{{{時區}}} |
| **網站** |  |
| {{{名}}}所在 |

**貴州省**，簡稱**貴**或**黔**，係中國嘅一個省，位於雲貴高原東部。省會係貴陽。

歷史
--

貴州係古人類發祥地之一，遠古人類化石同埋遠古文化遺存發現頗多。據考古，中國南方主要嘅舊石器時代文化遺址，多在貴州境內發現嘅。 

貴州建省雖然只有500多年，但係貴州嘅歷史可以追溯得更遠。 

春秋時期，當時在今貴州境內有牂牁(音zang 
ke)古國，並與中原有交往。 戰國時屬於楚國嘅黔中地方，地域面積在今貴州沿河到榕江以東，包括銅仁地區同埋黔東南部分縣。 秦始皇統一中國後，貴州分屬巴郡、蜀郡、黔中郡同埋象郡管轄。 唐朝曾在此設黔中道，建黔州郡，設黔州都督府。 

"貴州"名稱，始於宋朝。公元974年，土著首領普貴以控制嘅矩州歸順，宋朝在敕書中有："惟爾貴州，遠在要荒"一語，這係以貴州之名稱此地區嘅最早記載。 明朝永樂十一年(公元1413年)設置貴州承宣布政使，正式建制為省，以貴州為省名。 

貴州嘅歷史總離不開一個"黔"字，代代相同，直至貴州建省。這就係貴州簡稱"黔"嘅由來。

地理
--

* 接鄰省區：湖南、四川、雲南、廣西、重慶

行政區劃
----

現轄4個地級市、2個地區、3個自治州，以及10個市轄區、9個縣級市、56個縣、11個自治縣、2個特區

地級市： 
貴陽
遵義
安順
六盤水

地區： 
畢節
銅仁

自治州： 
黔西南布依族苗族自治州
黔東南苗族侗族自治州
黔南布依族苗族自治州

縣級市： 
都勻
凱里
銅仁
興義
赤水
清鎮
畢節
仁懷
福泉

經濟
--

經濟發展相對滯後。 

2007年全省實現生產總值2620.65億元，按可比價格計算，比上年增長11.6%，係自1988年以來增長最快的一年。 
全省人均生產總值為4128元。 

全省城鎮居民人均可支配收入為7320元，比上年實際增長11.5%，全省農民人均純收入為2190.00元，比上年實際增長6.5%，2007年完成外貿進出口總額13.27億美元，比上年增長33.8%。其中，進口完成6.96億美元，增長54.2%；出口完成7.62億美元，增長41.2% 

2005年前3季度，完成生產總值1256.68億元，比上年同期增長11.6%，高於全國水平(9.4%)2.2個百分點，列全國第20位，比上年同期前移7位。

人口同埋民族
------

根據第五次人口普查資料，貴州總人口中，漢族人口為2191萬，佔62％；少數民族人口為1334萬，佔38％。少數民族總人口居全國第三位（僅次於廣西、雲南）；少數民族佔人口比重居全國第五位（次於西藏、新疆、青海、廣西）。 
少數民族中人口較多嘅依次係係：苗族430萬、布依族280萬、侗族163萬、土家族143萬、彝族84萬、仡佬族56萬、水族37萬、白族19萬、回族17萬。

文化
--

* 歷史文化名城：
	+ 遵義（1）
	+ 鎮遠（2）
	+ 息烽（3）

旅遊
--

* 花溪
* 梵淨山
* 雷公山
* 草海
* 黃果樹瀑布
* 青岩古鎮
* 鎮遠古城
* 龍宮溶洞
* 天星橋
* 馬嶺河大峽谷
* 紅楓湖
* 花江大峽谷
* 杉木河
* 西江千戶苗寨
* 畢節百里杜鵑
* 大方支嘎阿魯湖

其它題目
----

### 教育

貴州省主要高校都集中響貴陽市，貴州大學（211工程院校）、貴州師範大學、貴州民族學院、貴州財經學院、貴陽醫學院、貴陽中醫學院等。

1949年建國後主要領導人
-------------

* 省委書記
	+ 蘇振華
	+ 周林
	+ 李大章
	+ 賈啟允
	+ 藍亦農
	+ 魯瑞林
	+ 馬力
	+ 池必卿
	+ 朱厚澤
	+ 胡錦濤
	+ 劉正威
	+ 劉方仁
	+ 錢運錄（2001年1月- 2005年12月）
	+ 石宗源（2005年12月- ）

（截止至2006年1月） 

* 省長
	+ 楊勇
	+ 周林
	+ 李立
	+ 李再含
	+ 藍亦農
	+ 魯瑞林
	+ 馬力
	+ 蘇鋼
	+ 王朝文
	+ 陳士能
	+ 吳亦俠（任內病逝）
	+ 錢運錄（1998年12月- 2001年1月）
	+ 石秀詩（2001年1月- 2006年7月）
	+ 林樹森（2006年7月任代省長，2007年1月任省長）

出面網頁
----

|  |  |
| --- | --- |
|  | 維基同享有多媒體嘅嘢： **Guizhou** |

* 貴州省人民政府
《**小小姑娘**》係一首廣東話兒歌，係美國民謠《**Oh My Darling, Clementine**》三個較知名嘅粵語版之一（另外兩首為1930年《壽仔拍拖》同埋1987年《讀書的原因》）。

歌詞
--

### 原本版 (英文)

In a cavern, in a canyon

Excavating for a mine

Dwelt a miner, Forty-niner

And his daughter Clementine

*[合唱:*

*Oh my darling, oh my darling*

*Oh my darling Clementine*

*You are lost and gone forever*

*Dreadful sorry Clementine]*

Light she was and like a fairy

And her shoes were number nine

Herring boxes, Without topses

Sandals were for Clementine

*[合唱]*

Drove she ducklings to the water

Every morning just at nine

Hit her foot, Against a splinter

Fell into the foaming brine

*[合唱]*

Ruby lips above the water

Blowing bubbles soft and fine

But alas I was no swimmer

So I lost my Clementine

*[合唱]*

How I missed her, how I missed her

How I missed my Clementine

Till I kissed her little sister

And forgot my Clementine

*[合唱]*

### 翻譯版

小小姑娘清早起床

提着花籃上市場

穿過大街走進小巷

賣花賣花聲聲唱

花兒雖美花兒雖香

沒有人買怎麼樣

滿滿花籃空空小囊

怎麼回去見爹娘

### 惡搞版

聖誕老人終身監禁

騎隻鹿仔去殺人

見到靚女剝衫剝褲

見到超人賣底褲
幻彩詠香江
燈光效果嘅音樂匯演
**幻彩詠香江**係香港一匯演，結合燈光效果同音樂。燈光效果由探射燈、激光、LED燈等交織而成，維多利亞港兩岸，大概四十楝摩天大廈同地標聯手合演。個匯演旅遊事務署喺2004年起宣傳香港嘅旅遊項目，歷來耗資四千四百萬港幣，吸引咗超過四百萬旅客同市民欣賞。2005年11月21號，幻彩詠香江正式獲列入《健力士世界紀錄大全》，成為全球最大型燈光音樂匯演。

幻彩詠香江喺2017年12月1號推出全新版本，時間由舊版嘅13分鐘縮短到10分鐘，採用更新、更多元嘅燈光效果同LED螢幕圖案，配合由香港管弦樂團演奏嘅全新音樂，演奏採用笛、二胡等中國傳統弦樂，同西洋樂器交織合一，創造出真正與眾不同嘅聽覺體驗，同香港「中西合璧」嘅風格相得益彰。

除咗因天氣惡劣而需要暫停外，幻彩詠香江活動每日喺夜晚8點鐘（UTC+8）舉行，2017年新版歷時大概10分鐘，新版唔再有介紹維港大廈嘅獨白，匯演內容包括音樂、探射燈、激光、LED屏幕同燈光等。星光大道同金紫荊廣場都設有喇叭播放背景音樂，市民亦同時可以透過「幻彩詠香江」Android 或 iOS 嘅流動應用程式收聽背景音樂。

最佳觀賞嘅地點係喺九龍尖沙咀嘅九龍公眾碼頭、香港星光大道（觀賞香港島部分）、香港島灣仔金紫荊廣場旁嘅灣仔臨時海濱花園（觀賞九龍部分），或者喺天星小輪上面觀賞。

參與大廈
----

### 香港島

1. 中國網絡中心樓頂LED屏幕
2. 新鴻基中心
3. 中環廣場
4. 香港會議展覽中心
5. 入境事務大樓樓頂LED屏幕
6. 稅務大樓同LED屏幕
7. 合和中心
8. 夏愨大廈同LED屏幕
9. 中國恆大中心同LED屏幕
10. 政府總部
11. 金鐘道政府合署
12. 中國人民解放軍駐香港部隊大廈
13. 美國銀行中心
14. 友邦金融中心同LED屏幕
15. 中銀大廈
16. 中國建設銀行大廈同LED屏幕
17. 長江集團中心
18. 滙豐總行大廈同幕牆
19. 渣打銀行大廈
20. 怡和大廈
21. 交易廣場第一期
22. 交易廣場第二期
23. 國際金融中心第二期
24. 國際金融中心第一期

### 九龍

幻彩詠香江—九龍尖沙咀
1. 環球貿易廣場
2. 海港城 - 海運大廈新擴建大樓
3. 海港城 - 海運大廈
4. 海港城 - 港威大廈
5. 朗豪坊
6. 星光行樓頂LED屏幕
7. 香港文化中心
8. 彌敦道26號同LED屏幕
9. The ONE樓頂LED屏幕
10. 隆堡麗景酒店
11. 香港體育館
12. 中國人壽中心
13. 祥祺中心
14. E-Max
15. 啟德郵輪碼頭
16. 世界夢號（逢禮拜五泊喺啟德郵輪碼頭嘅郵輪）

暫停匯演
----

以下情況匯演會暫停舉行：

* 香港天文台喺下晝三點或以後發出3號或以上風球、紅色或黑色暴雨警告
* 哀悼日
	+ 汶川大地震（2008年5月19號至21號）
	+ 玉樹地震（2010年4月21號）
	+ 舟曲泥石流（2010年8月15號）
	+ 馬尼拉人質事件（2010年8月24號至26號）
	+ 南丫島撞船事故（2012年10月4號至6號）
* 地球一小時

參考
--

* 世界三大夜景

出面網頁
----

|  |  |
| --- | --- |
|  | 維基同享有多媒體嘅嘢：**A Symphony of Lights** |

* 幻彩詠香江官方網站
* Android流動應用程式
* iOS流動應用程式
頤卦
**頤卦**，或者就咁叫**頤**，係六十四卦之中嘅第廿七卦。佢上卦係艮卦，代表山，即係☶ ；下卦係震卦，代表雷，即係☳ 。所以，頤卦就畫成䷚。為咗方便記住卦象，佢有個名叫**山雷頤**。

卦辭
--

貞吉。觀頤，自求口實。

彖曰：頤貞吉，養正則吉也。 觀頤，觀其所養也﹔ 自求口實，觀其自養也。 天地養萬物，聖人養賢，以及萬民﹔頤之時義大矣哉！

象曰：山下有雷，頤﹔君子以慎言語，節飲食。

爻辭
--

初九：舍爾靈龜，觀我朵頤，凶。

六二：顛頤，拂經，與丘頤，征凶。

六三：拂頤，貞凶，十年勿用，無攸利。

六四：顛頤吉，虎視眈眈，其欲逐逐，無咎。

六五：拂經，居貞吉，不可涉大川。

上九：由頤，厲吉，利涉大川。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
早期嘅遺傳度研究想理解人嘅身高差異有幾多成係因遺傳而起嘅。
**遺傳度**（粵拼：wai4 cyun4 dou6；英文：**heritability**）係遺傳學同心理學等領域上常用嘅一個指標，用嚟量度一個表現型（phenotypic；一隻生物嘅某一個特定外形或者成份，例如係身高或者智能）特徵有幾受遺傳因素影響。遺傳度研究問嘅問題如下：

|  |  |  |
| --- | --- | --- |
| 「 | "What is the proportion of the variation in a given trait within a population that is not explained by the environment or random chance?"
「攞一個生物群體入面嘅一個特徵，個體之間喺呢個特徵上嘅差異有幾多**唔係**因為環境性或者隨機性差異而起嘅呢？」 | 」 |

遺傳度數值會喺 0 同 1 之間。遺傳度接近 0 就表示個體喺呢個特徵上嘅差異近乎完全係由環境因素而起嘅；而遺傳度接近 1 就表示個體喺呢個特徵上嘅差異近乎完全係由遺傳因素決定嘅，後者嘅例子有多種嘅遺傳病。而好多行為同心理上嘅特徵都會一定程度上受遺傳因素影響，例如大人嘅智商（IQ）嘅遺傳度估計超過 60% ，噉係因為遺傳因素可以影響腦各部份嘅結構同特性，而腦嘅結構同特性就會影響行為。

研究
--

睇埋：孖胎研究
遺傳度可以靠研究孖胎嚟估計：一對同卵孖胎（identical twins）喺遺傳上近乎完全一樣，而一對異卵孖胎（non-identical twins）喺遺傳上平均會有 50% 一樣；如果有一個特徵，同卵性孖胎喺呢個特徵上嘅差異細過異卵性孖胎嘅（假設每對孖胎都係喺同一個環境大，或者每對孖胎都係細細個分開咗），就表示呢個特徵會受遺傳因素影響。於是研究者就可以靠研究孖胎嚟估計一個特徵嘅遺傳度。

孖胎研究嘅一種方法：每隻 **trait** 係一種心理特性，Y 軸表示統計相關，而當中  

紅色棒表示同卵孖胎之間喺 {\displaystyle X} 上嘅統計相關，  

綠色棒表示唔係同卵孖胎但親生嘅兄弟姊妹之間喺 {\displaystyle X} 上嘅統計相關，  

藍色棒表示養兄弟姊妹之間喺 {\displaystyle X} 上嘅統計相關，  

**Trait B** 似乎遺傳度零舍高：同卵孖胎明顯會喺 {\displaystyle X} 上相似（相關值高）但養兄弟姊妹唔會明顯喺 {\displaystyle X} 上相似（相關值低）－由藍色棒到綠色棒到紅色棒（兩兄弟姊妹之間遺傳相似度升）會令兩兄弟姊妹之間喺 {\displaystyle X} 上嘅統計相關明顯噉升。

睇埋
--

* 先天定後天
* 遺傳學
* 進化

參考
--

* Lynch M, Walsh B (1998). *Genetics and analysis of quantitative traits*. Sunderland, Mass.: Sinauer Assoc. ISBN 978-0-87893-481-2.
* Johnson W, Penke L, Spinath FM (2011). "Understanding Heritability: What it is and What it is Not". *European Journal of Personality*. 25 (4): 287–294. doi:10.1002/per.835. ISSN 0890-2070.

攷
-

1. ↑  Wray N, Visscher P (2008). "Estimating Trait Heritability". *Nature Education*. 1 (1): 29. Retrieved 24 July 2015.
2. ↑  Kempthorne O (1957). *An introduction to genetic statistics (1st ed.)*. Ames, Iowa: Iowa State Univ. Press.
3. ↑  Panizzon, Matthew S. et al. "Genetic and environmental influences on general cognitive ability: Is g a valid latent construct?." *Intelligence* 43 (2014): 65-76.
4. ↑  Trut, Lyudmila (1999). "Early Canid Domestication: The Farm-Fox Experiment". *American Scientist*. 87 (2): 160. doi:10.1511/1999.2.160. Archived from the original on 23 June 2011.
5. ↑  Wahlsten, Douglas (1994). "The intelligence of heritability". *Canadian Psychology*. 35 (3): 244–260.
6. ↑  Johnson, W. Turkheimer, E. Gottesman, I. I. & Bouchard Jr, T. J. (2009). Beyond heritability: Twin studies in behavioral research. *Current directions in psychological science*, 18(4), 217-220.

拎
-

* Stanford Encyclopedia of Philosophy entry on Heredity and Heritability.
* Quantitative Genetics Resources website, including the two volume book by Lynch and Walsh. Free access.
**高智爾球**（英文：**Wiser ball**）係近年嚟新興嘅運動，係將技術、策略、佈局結合埋一齊嘅球類運動。
佢冇限定乜嘢嘅場地，亦冇分男女同埋年齡嘅限制。

史
-

高智爾球係舊時皇室嘅運動，好睇衣着同埋禮儀，因為咁喺正式賽事之中，球員喺要穿著整齊企理嘅比賽裝束。
喺2013年3月2號就係美國正式成立咗第一屆嘅世界Wiser 運動委員會，向全世界推廣同埋介紹呢個球類嘅運動，希望能搞到普及化。

由美國開始搞推廣，而家已經推到加拿大、巴拉圭、德國、中國、台灣、香港、泰國、馬來西亞同埋越南等十幾個國家。

設備
--

### 波

分紅同埋白兩種色,各7粒波，分別由1到7來編冧把。

### 比賽旗

分黃旗同埋紅旗各10支。旗面要等腰直角嘅三角形，兩邊就各長1呎，而旗桿要插咗入地面之後，露出來嘅部分高度就要2呎。

### 繩

用一條12米長嘅繩，或者用劃線嚟設定條「中界線」。

規則
--

高智爾球係以互相打中對方嘅波為主要嘅目的，一粒波被對方或我哋第一次打中就叫「初關」、第二次打中嘅話就叫「二關」，如果第三次被打中嘅話,嗰個波就要「出局」。兩隊輪流攻擊，直到任何一方沒有生波為止。

比賽方式
----

### 單人賽

每隊出1個球員，1個人打5個波。

### 雙人賽

每隊出2個球員，每人打3個波。

### 團體賽

正式嘅高智爾球賽係由兩隊，每隊7個球員(其中一個係隊長)，每人各揸一個波進行攻擊。以我隊嘅波打中他隊嘅波為主要目的，邊一隊先打到對方場上唔再有可做攻擊嘅波，就贏。

註
-

參考
--

1. ↑  世界Wiser運動委員會. 〈Wiser運動簡介〉. 世界Wiser運動委員會. 喺2017-10-26搵到.
2. ↑  〈世界Wiser運動委員會總部設美國　15國家地區代表出席〉. ETnews新聞雲. 2013-03-13. 喺2017-10-26搵到.
3. ↑  世界Wiser運動委員會. 〈Wiser全球網路鍵結〉. 《世界Wiser運動委員會官方網站》. 喺2017-10-26搵到.

出面網頁
----

* 香港高智爾球總會
* 台灣高智爾球運動發展協會
* 第一屆古元真高智爾球亞洲盃錦標賽
**選擇題**係一種功課、測驗、試題嘅類型或問答方法，喺一組嘅選項之中，揀出一個或者多個正確（或比較適合嘅）答案。選擇題嘅英文係**Multiple choice question**（簡稱**MC**或**MCQ**），直譯係**多項選擇題**，通常一般考試嘅選擇題，每題只可以揀一個答案，若果係復式選題（可以選擇多個一項），會喺題目度有指明。

種類
--

選擇題有許多類型，一般有單項選擇題、多項選擇題（唔同於英文嘅Multiple Choice）、唔定項選擇題等。

計分方式
----

有啲選擇題純粹以答啱畀分，答錯或唔答冇分；有啲就答啱畀分，答錯扣分，唔答畀零分。

例子
--

以下列出單項選擇題嘅例子，**粗體**為正確答案。

1. 畀定方程式{\displaystyle 2x+3=4}，請問{\displaystyle x}，係幾多？  
A) 4  
B) 10  
**C) 0.5**  
D) 1.5  
E) 8
2. 下面邊一個城市唔係廣東城市？  
**A) 柳州**  
B) 茂名  
C) 河源  
D) 揭陽  
E) 雲浮
3. 下面邊一個城市係德國嘅首都？  
A) 孟買   
B) 烏蘭巴托  
C) 莫斯科  
**D) 柏林**
4. 請判斷以下陳述：  
「國際天文學會於2006年宣布：太陽系只有八大行星；冥王星唔再存在喺太陽系之中。」  
A) 正確  
B) 錯誤  
**C) 部分正確**  
D) 無從判斷
5. 《春江花月夜》包含三個相關嘅主題，喺第一個主題中，作者透過景物嘅描寫，營造一個點樣嘅世界？  
**A) 清朗亮麗**  
B) 幽深凄冷  
C) 煩水迷離  
D) 壯闊瑰奇

優點
--

若果出題目嘅人接受過良好嘅訓練，而題目嘅質量能夠有所保證，噉作為測試項目，選擇題係一個非常有效嘅方式。

缺點
--

選擇題嘅缺點係，就算嗰題唔識答，答題者都可以亂撞，有機會撞啱攞到分。

參考
--

1. ↑  merriam webster online[*失咗效嘅鏈*]

| * 睇
* 傾
* 改
題型 |
| --- |
| 題型 | 填充題 · 選擇題 · 是非題 · 重組句子‎ · 閱讀理解 |
響1950年，宣仁同佢老婆喜久子
**高松宮宣仁親王**（日文：高松宮宣仁親王／たかまつのみや のぶひとしんのう *Takamatsunomiya Nobuhito Shin'no*，1905年1月3號—1987年2月3號）係大正天皇第三個仔，昭和天皇細佬，乳名**光宮**，宮號係高松宮。

佢老婆係德川幕府末代大將軍德川慶喜嘅孫囡德川喜久子，兩個人冇仔女。

經歷
--

佢響日本東京赤坂東宮御所出世，響八歲嘅時候設立高松宮。響1920年，佢從學習院中等科退學，轉讀海軍兵學校，響1924年畢業，做上海軍少尉，加入帝國海軍。期間，佢曾經試過響日本戰艦長門上面服役。響1929年做終身日本美術協會總裁，1930年正式同德川喜久子結婚。1932年響海軍砲術學校高等科畢業，做高雄同埋扶桑嘅分隊長。響1934年讀海軍大學校，響1936年畢業，期間升做海軍少佐。響1940年做比叡嘅砲術長，響1942年升上海軍大佐。二戰之後，佢再都冇做軍人。

1987年2月3號，宣仁佢因為肺癌響東京澀谷紅十字會醫院死咗，終年八十二歲。

屋企
--

老豆：大正天皇

阿媽：貞明皇后

兄弟姐妹：大佬昭和天皇---二哥秩父宮雍仁親王---細佬三笠宮崇仁親王

老婆：德川喜久子

拎
-

* 旧高松宮---宮內庁
* ＮＨＫスペシャル　秘録　高松宮日記の昭和史
**報仇**（**revenge**，口語又叫**fuk6 coek3**）係指一個個體因為覺得報仇對象之前害過自己，而做啲嘢去傷害報仇對象。

宗教觀
---

《聖經》入面亦有關於復仇嘅經文，舊約聖經《出埃及記》第21章入面曾經提及「以眼還眼、以牙還牙」，代表如果被另一人冒犯嗰陣，最多只能夠用相同尺度還手，但係相關內容可能只係因為當時以色列人從埃及去到迦南（應許之地）嘅時候面臨當地外族侵擾時嘅反應，例如喺約書亞記入面敘述對耶利哥等外族民眾進行屠殺等（據聖經描述，係上帝「不悅」當時外族拜偶像同埋及姦淫罪等「罪惡」行為）。

但到咗新約聖經時代，耶穌教人要以憐憫代替報復（《馬太福音》第5章）。

喺唔同場景嘅形容
--------

### 政治層面

* 喺台灣，國民黨不時支持一啲針對泛綠人士嘅罷免案，而泛綠人士有時就會形容呢啲係因為國民黨嘅前高雄市長韓國瑜喺得到泛綠陣營嘅支持下被罷免，所以國民黨嘅支持者發起報復性罷免。
* 喺香港反送中運動入面，香港警察由於對示威者施予過份暴力而備受批評，有部份聲音甚至指香港警察有份導致一啲示威者（例：周梓樂、陳彥霖）不幸喪生，於是，示威者就提出「香港人報仇」嘅口號。

參考
--

1. ↑  〈從「香港加油」到「香港報仇」！雙11暴力的撕裂傷再難平復－3分鐘頭條｜商周〉. 《商業周刊 - 商周.com》 (中文). 喺2021-10-09搵到.

  


|  |  |
| --- | --- |
| Stub icon | 呢篇關於倫理學文係楔位文。歡迎幫維基百科擴寫佢。睇 • 論 • 改 • 歷 |
《**倫文敍老點柳先開**》係香港出品嘅搞笑式電影，改自同名粵劇。

劇情大綱
----

**倫文敘**同**柳先開**都係廣東嘅著名才子，兩個人成日用啲鬼馬嘅文章同埋玩諧趣鬥氣而聞名，不過兩個人嘅性格其實係兩個極端，亦因為咁而成日發生口舌之戰。

柳先開為人正直，武功高強，最鍾意抱打不平，以警惡懲奸而廣受普羅大眾嘅歡迎。至於倫文敘份人就鬼馬多端，成日用埋晒啲小聰明嚟整蠱人，搞出好多抵死過癮嘅笑料出嚟。

某一年嘅鄉試，兩個人一齊去應考，點知倫文敘僥倖高中咗，搞到柳先開耿耿於懷，於是發誓要搵倫文敘再比高下。之但係原來倫文敘其實唔鍾意讀書，只係因為俾佢啲鄉紳同埋娘親嘅威迫利誘低下先至走去省城嘅**明校**就讀，亦因為咁先會同柳先開成為同學仔。喺學校裏面，兩人成日鬥氣不在話下，更因為一齊追女同學**程情**搞到笑話連篇。

明校嘅校長**向錢漢**為人極之勢利，而且孤寒成性，重整咗好多古靈精怪嘅規矩要學生遵守；不過自從先開同埋文敘嚟到呢間學校之後，成日玩返校長轉頭，搞到校長成日出醜。有一次，明校為咗要同**東方書院**爭奪一年一度嘅校際比賽冠軍，校長向錢漢就請咗**李尋歡**嚟教書，希望藉此挫一挫東方學生嗰種囂張嘅銳氣，點知比賽嗰日，**東廠高手**突然殺到嚟，重話要緝拿李老師，先開同埋文敘覺得件事有啲唔妥，認為係別有內情，於是決定聯手一齊去偵破呢單嘢，兩個鬥氣冤家亦因為呢件事而從此建立友誼。

出場角色同埋演出者
---------

* 柳先開：郭富城
* 程情：周慧敏
* 倫文敍：張衞健
* 向錢漢：吳孟達
* 李尋歡：梁家仁
* 東廠高手：劉家輝
* 校長個女：寶珮如
**報販霞姐被殺案**係香港一單謀殺案。1999年9月22號清晨，喺香港深水埗，女報販何慧霞（霞姐）因為代表區內報販向《東方日報》嘅發行商拒絕強行增加訂紙，俾三名兇徒亂刀斬死。案發後，刀手三人同發行商兩人先後被判終身監禁。

事件背景
----

1999年，東方報業集團正促銷旗下報章《東方日報》及《太陽報》，要求報販增加訂購報紙嘅數目，但惹來何惠霞等長沙灣、深水埗區報販不滿，拒絕要求，為此何惠霞同《東方日報》區域發行商青匯書報社有限公司蔡偉強商討「退回賣剩報紙」機制。

根據《明報》及《蘋果日報》2006年12月嘅報導，死者丈夫劉炳新憶述事件，「以前我哋報販每日要幾多數量就打畀青匯，青匯平時第二日就會送……今次青匯有個負責人向我太太講，因為《東方日報》要促銷，所以本身訂100份要收多50份，而多出嘅50份都要畀錢，畀足150份。」劉又指出，無論最終額外加嘅報紙賣唔賣得出，發行商都唔會回收。佢於是應老婆要求致電《東方日報》，對方負責人話會將事件記錄落來，不過劉之後並無收到《東方日報》嘅電話。劉表示，由於發生呢次無理加紙事件，深水埗區報販成立咗「報販零售業工會」，老婆喺工會做司庫。

案發前10日，即係1999年9月12號，劉氏夫婦及其他報販首次同青匯代表，商討訂紙嘅新制度，但會面並無成果。霞姐喺3日後同區內報販會面，一致反對青匯無理加紙，並安排由霞姐向青匯以及《東方日報》總發行商「青揚」表達有關報販嘅不滿。

兇殺經過
----

根據《蘋果日報》喺2006年12月28號嘅法庭報導，法庭上控方證人嘅口供指出，1999年9月22號清晨大約5點15分，酒樓看更致電死者丈夫劉炳新，劉即刻趕去報紙檔，「我見到我太太坐喺樓梯，滿身鮮血，地下好多血，有個差人正為佢急救……然後我撲向我老婆嗰度，要差人快啲叫救護車。」

法庭審理
----

本案由於其中一名共犯連宗偉喺中國大陸販毒落網被判死緩，因此供出同謀而破案。

4名被告喺警誡之下都承認涉案。首被告盧漢興話，受《東方日報》區域發行商青匯書報社有限公司負責人蔡偉強指使「教訓」霞姐，第二被告李祖明及第三被告林自力都聲稱只負責睇水，而第四被告梁志鴻就負責施襲，另有一名男子連宗偉負責揸車。蔡偉強試過俾警方拘捕，但因證據不足而撤銷控罪。

2007年3月22號中午，六男一女組成嘅陪審團開始退庭商議，至到3月25號下晝5點15分，陪審團一致裁定盧漢興、李祖名、梁志鴻謀殺罪名成立，26號被判處終身監禁，林自力誤殺罪名成立判處監禁12年。主審法官包鍾倩薇指出，佢哋背後必定另有主腦，要求佢哋供出，或有機會獲得減刑或假釋。2010年6月，警方根據被定罪刀手等人嘅口供，拘捕兩名涉嫌主腦吳錫基及蔡偉強，2011年11月喺高等法院提堂。2012年5月30號，兩名被告吳錫基及蔡偉強謀殺罪名成立，喺高等法院俾法官貝珊判以終身監禁。

媒體報導
----

2007年3月27號，多份報章都以頭版大篇幅報道判刑嘅消息，不過，東方日報同太陽報就完全冇報道呢單新聞。而喺2012年5月31號，多份報章都有報道主腦判刑嘅消息，呢次包括東方日報同太陽報。

參考
--

1. ↑  99年霞姐被殺案開審　丈夫供述被迫促銷報紙 互聯網檔案館嘅歸檔，歸檔日期2017年8月21號，.，蘋果日報，2006年12月28日
2. ↑  [ 霞姐曾預告：我就快畀人斬]，《明報》，2006年12月28日
3. ↑  警方破案示意圖 互聯網檔案館嘅歸檔，歸檔日期2016年3月4號，.，蘋果日報，2007年3月27日
4. ↑  首被告作供：發行教訓霞姐「阻搵食」，斬人前坤哥請沖涼按摩 互聯網檔案館嘅歸檔，歸檔日期2020年6月10號，.，《明報》，2006年12月29日
5. ↑  [七年前女報販被斬死案三被告謀殺罪名成立]，星島即時新聞，2007年3月25日
6. ↑  霞姐案3兇手裁定謀殺　另一被告誤殺罪成　主犯仍在逃 互聯網檔案館嘅歸檔，歸檔日期2016年3月4號，.，蘋果日報，2007年3月25日
7. ↑  女報販兇案　兩涉嫌幕後黑手受審　殺霞姐兇手頂證主謀 互聯網檔案館嘅歸檔，歸檔日期2017年9月29號，.，蘋果日報，2011年11月3日
8. ↑  女報販被殺案　殺霞姐兩主腦囚終身　官慨嘆：裁決帶來的公義來得太遲 互聯網檔案館嘅歸檔，歸檔日期2017年10月15號，.，蘋果日報，2012年5月31日
**小學校際常識大賽2021**係全港青年學藝比賽大會同新城電台合辦嘅小學校際問答比賽，由預賽「小學常識挑戰賽2020」成績最好嗰27隊參加。考驗參賽同學喺各方面領域嘅認識同能力，例如香港同國家嘅發展、學科知識、語文能力、國際視野、生活技能、團隊合作等。由葉文輝、陳以禔主持。比賽喺2021年7月10號禮拜六15:05—16:00喺ViuTV播出。

參賽資格
----

喺2020/21學年喺香港教育局註冊嘅小學讀緊四年級至六年級嘅學生。

比賽地點
----

初賽：新城電台  

複賽同總決賽：播道書院

比賽環節
----

學術必答題（初賽，複賽，總決賽）
以學科知識為主，紅、藍、橙組順序作答，每組有底分100分，限時120秒內回答12條題目，答啱加20分，答錯或棄權唔扣分，限時之內答啱全部問題額外加30分。

睇片考腦筋（初賽，複賽）
考驗理解同分析能力，同學先睇一段短片，然後回答問題，頭五條係搶答題，限時10秒內作答，答啱加30分，答錯扣20分，冇得補答。第六題係思考題，一分鐘時間討論之後作答，答啱加40分，答錯唔扣分。

虛擬競技鬥快砌（初賽）
考驗觀察力同團隊合作，三組同學同時觀察螢光幕上顯示嘅一張香港景物圖片，然後限時120秒內，用電腦重新拼出原圖，限時內最快完成嘅可得50分，第二名完成可得30分，第三名完成可得10分，限時內未完成唔扣分。

實力競技鬥快答（複賽）
考驗觀察力同團隊合作解難，同學先睇一段動畫片，然後喺指定賽道分別進行競技環節。喺限時三分鐘內跟隨路線兜個障礙物答問題，每答啱一題加30分，答錯唔扣分，犯規扣50分。每組派出兩位同學蒙上眼罩再抽問題紙，然後運用手扙跟隨指定路線兜個障礙物，將問題紙傳送畀指定位置嘅另一位同學，由對方喺箱內搜尋同配對正確答案。每次只可抽一條問題，完成傳送同配對之後，再由另一位蒙眼罩同學接力抽取新嘅問題同傳送。

虛擬競技鬥智力（總決賽）
考驗智力同觀察力，三組同學同時參與線上密室解謎遊戲，限時五分鐘內用電腦答啱預設問題並且成功離開密室，限時內最快完成嘅可得100分，第二名完成可得60分，第三名完成可得30分，限時內未完成唔扣分。

實力競技過三關（總決賽）
第一關：考驗觀察力同團隊合作，每組同學分別觀察螢光幕上顯示嘅一張剪影圖，然後限時60秒內用大型七巧板拼出原圖，限時內最快完成嘅可得50分，第二名完成可得40分，第三名完成可得30分，限時內未完成唔扣分。  

第二關：考驗地理常識同團隊合作，每組同學須於90秒內，喺大灣區地圖上正確位置寫上11個城市嘅名稱，清楚寫啱每個城市名稱同位置可得10分，寫錯唔扣分，限時之內最快寫啱全部11個城市額外加30分。  

第三關：考驗算術能力同眼明手快，每組同學須於120秒內，計算四題唔同嘅數學題，然後分別用筷子夾出指定顏色嘅豆豆數目表示答案，每答啱一題可得20分，寫錯唔扣分，限時之內答啱全部問題額外加30分。

常識搶答題（初賽，複賽，總決賽）
限時內搶答題目，每題限時10秒內作答，答啱加30分，答錯或棄權扣20分，所有題目冇得補答。

初賽
--

### 第一場

參賽學校︰
* 紅組︰天水圍天主教小學
* 藍組︰大角嘴天主教小學
* 橙組︰香海正覺蓮社佛教正覺蓮社學校

睇片考腦筋
視力保健與眼睛健康

### 第二場

參賽學校︰
* 紅組︰英華小學
* 藍組︰聖公會主愛小學
* 橙組︰李陞小學

睇片考腦筋
全球暖化

### 第三場

參賽學校︰
* 紅組︰軒尼詩道官立小學
* 藍組︰九龍灣聖若翰天主教小學
* 橙組︰聖公會呂明才紀念小學

睇片考腦筋
太空任務

### 第四場

參賽學校︰
* 紅組︰吳氏宗親總會泰伯紀念學校
* 藍組︰港九街坊婦女會孫方中小學
* 橙組︰般咸道官立小學

睇片考腦筋
天文觀星

### 第五場

參賽學校︰
* 紅組︰吳氏宗親總會泰伯紀念學校
* 藍組︰聖公會嘉福榮真小學
* 橙組︰聖類斯中學 (小學部)

睇片考腦筋
機械人技術

### 第六場

參賽學校︰
* 紅組︰將軍澳天主教小學
* 藍組︰聖保羅書院小學
* 橙組︰軒尼詩道官立小學 (銅鑼灣)

睇片考腦筋
智慧城市

### 第七場

參賽學校︰
* 紅組︰聖公會主風小學
* 藍組︰元朗商會小學
* 橙組︰北角循道學校

睇片考腦筋
生物醫藥技術

### 第八場

參賽學校︰
* 紅組︰北角官立小學
* 藍組︰聖公會奉基千禧小學
* 橙組︰救恩學校

睇片考腦筋
香港水源

### 第九場

參賽學校︰
* 紅組︰陳瑞祺 (喇沙) 小學
* 藍組︰道教青松小學
* 橙組︰聖公會青衣邨何澤芸小學

睇片考腦筋
地質公園

複賽
--

### 第一場

參賽學校︰
* 紅組︰天水圍天主教小學
* 藍組︰英華小學
* 橙組︰軒尼詩道官立小學

睇片考腦筋
電腦嘅演變同應用

實力競技鬥快答
自願醫保計劃

### 第二場

參賽學校︰
* 紅組︰港九街坊婦女會孫方中小學
* 藍組︰聖類斯中學 (小學部)
* 橙組︰聖保羅書院小學

睇片考腦筋
理財知多啲

實力競技鬥快答
香港國際機場

### 第三場

參賽學校︰
* 紅組︰元朗商會小學
* 藍組︰聖公會奉基千禧小學
* 橙組︰道教青松小學

睇片考腦筋
香港鈔票嘅認識

實力競技鬥快答
全球暖化

總決賽
---

參賽學校︰
* 紅組︰英華小學
* 藍組︰港九街坊婦女會孫方中小學
* 橙組︰聖公會奉基千禧小學

得獎學校
----

* 冠軍︰英華小學
* 亞軍︰港九街坊婦女會孫方中小學
* 季軍︰聖公會奉基千禧小學
* 智勝盃︰英華小學

參考
--

1. ↑  全港青年學藝比賽 - 小學常識挑戰賽 2020

睇埋
--

* 小學校際通識大賽2019

出面網頁
----

* 小學校際常識大賽2021 - 全港青年學藝比賽
* 小學校際常識大賽2021 新城教育+
* 小學校際常識大賽2021 新城教育+ Youtube
**澳門特別行政區第一屆政府推選委員會**（簡稱推委會）喺1999年4月由澳門特別行政區籌備委員會籌組而成嘅，係負責選出澳門特別行政區第一屆行政長官嘅組織。推委會有二百名推選委員，係由以下四個界別夾埋組成嘅：

1. 工商、金融界
2. 文化、教育、專業等界
3. 勞工、社會服務、宗教等界
4. 原政界、澳門地區全國人大代表、澳門地區全國政協委員的代表

推選委員會委員名單
---------

### 一、工商、金融界（六十人）

馬有禮　　馬秀立　區永強　區宗傑　王守基　王啟翔　王孝仁　王孝行　馮　眾　葉啟明  
司徒荻林　劉藝良　畢　明　江美芬　　老壽永　許世元　許健康　何佩芬　何厚炤　何桂鈴  
吳立勝　　吳在權　吳利勳　吳柱邦　　吳榮恪　張偉智　李子豐　李睿恆　楊俊文　陸永根  
陳志傑　　陳澤武　陳錦靈　招銀英　　林金城　林潤垣　歐家明　鄭志強　施子學　柯為湘  
胡順謙　　賀一誠　鍾小健　殷飛歷　　莫均益　莫家棟　崔煜林　曹錦泉　梁仕友　梁拔祥  
梁維特　　蕭志偉　黃義滿　黃國勝　　黃樹森　彭彼得　謝碩文　譚民權　譚伯源　黎振強  
黃友獅

### 二、文化、教育、專業等界（五十人）

馬有恆　馬若龍　區秉光　區金蓉　孔智剛　尤淑瑞　鄧祖基　馮覺生　關笑紅　劉本立  
劉羨冰　朱月霞　江濠生　許輝年　何美華　余惠鶯　李公劍　李文欽　李沛霖　李明基  
李祥立　李鵬翥　杜　嵐　楊允中　楊道匡　陸　昌　陳炳華　陳振華　陳景垣　林　昶  
林笑雲　歐安利　羅立文　羅肖金　鄭秀明　唐志堅　袁惠清　郭　士　梁少培　梁披雲  
梁金泉　黃漢強　黃如楷　黃宇光　黃楓樺　黃顯輝　龔　文　鮑馬壯　蔡安安　蔡志龍

### 三、勞工、社會服務、宗教等界（五十人）

區天香　馮金喜　盧學鋒　盧勤心　葉耀榮　鄺榮傑　關翠杏　劉光普　劉炎新　劉潤輝  
江榮輝　阮子榮　阮毓明　何海威　何婉琪　何錦霞　吳仕明　吳秀瓊　吳素寬　吳培娟  
宋厚章　李寶來　李筱玉　陳明金　陳潔瑛　陳榮光　陳健英　陳錦華　姍桃絲　林華堅  
林香生　林淑源　歐寶蓮　羅少榮　鄭康樂　姚鴻明　唐堅謀　高展鴻　崔德祺　梁　奀  
梁冠峰　蕭卓芬　黃秉賢　黃潔林　釋機修　藍欽文　潘玉蘭　潘志明　薛觀平　霍麗斯

### 四、原政界、澳門地區全國人大代表、澳門地區全國政協委員的代表（四十人）

飛迪華　馬家傑　馮志強　劉衍泉　劉焯華　何玉棠　何厚鏵　吳志良　岑玉霞　張　裕  
李　康　楊秀雯　汪長南　蘇樹輝　麥健智　官世海　羅永源　　姚汝祥　施綺蓮　柯正平  
鍾立雄　唐星樵　高開賢　崔　耀　崔世安　崔世昌　崔樂其　　梁　華　梁　宋　梁仲虬  
梁慶庭　梁慶球　梁秀珍　梁官漢　彭為錦　曾熾明　溫　泉　　廖澤雲　潘漢榮　顏延齡

攷
-

1. ↑  為咗去爭做澳門特別行政區行政長官候選人，而辭咗推委會委員職位
2. ↑  因區宗傑競選行政長官而補上
3. ↑  為咗去爭做澳門特別行政區行政長官候選人，而辭咗推委會委員職位

| * 睇
* 傾
* 改
澳門 澳門選舉 |
| --- |
| 行政長官 | 

|  |  |
| --- | --- |
| 間接選舉 | 
* 第1屆（1999年）
* 第2屆（2004年）
* 第3屆（2009年）
* 第4屆（2014年）
* 第5屆（2019年）

 |

 |  |
| 立法機關 | 

|  |  |
| --- | --- |
| 葡屬時期 | 
* 第1屆（1976年）
* 第2屆（1980年）
* 第3屆（1984年）
* 第4屆（1988年）
* 第5屆（1992年）
* 第6屆（1996年）

 |
| 特區時期 | 
* 第1屆（1999年）1
* 第2屆（2001年）
* 第3屆（2005年）
* 第4屆（2009年）
* 第5屆（2013年）
* 第6屆（2017年）
* 第7屆（2021年）

 |

 |
| 1 按《澳門特別行政區基本法》嘅有關規定，由澳葡政府最後一屆嘅立法會成員，如果符合由選舉產生嘅議員擁護《中華人民共和國澳門特別行政區基本法》、願意效忠中華人民共和國澳門特別行政區同符合澳門特別行政區基本法規定條件嘅人，經澳門特別行政區籌備委員會確認，就可以成為澳門特別行政區第一屆立法會議員。 |
**端午**dyun1 ng5**節**係漢字文化圈嘅一個節日，大部分地方都喺每年農曆五月初五慶祝（日本係西曆5月5號）。呢日原本係送走瘟神嘅日子，後來改做紀念戰國詩人屈原。端午節列咗喺聯合國教科文組織嘅《人類非物質文化遺產代表作名錄》入面；除咗大中華地區之外，佢仲係日本、星馬、越南、同南北韓嘅重要節日。端午嘅傳統習俗有扒龍舟、食糭等等。

名
-

端午節已經好耐歷史，而且東亞同東南亞好多地方都會慶祝，唔同朝代、唔同地方改嘅名都唔同，所以端午節有好多種叫法。見得最多嘅「端午節」呢個名，最先喺晉朝周處嘅《風土記》入面揾到。雖然本書經已失傳咗，但係唐初歐陽詢主編嘅《藝文類聚》入面就引咗《風土記》話「仲夏端五，烹鶩角黍syu2」，呢度個「五」字又通個「午」字。

究竟叫「端午節」定「端五節」，以及個名嘅意思就仲有爭拗。有人話「端」解「初始」，所以端五就係初五噉解，噉叫係因為端午節日期喺每年五月初五。至於「端午」呢個叫法要到唐代先至出現，可能係因為農曆五月對應落天干地支係午月，所以啲人嗌下嗌下就變咗做端午節。不過又有人話端午節本身叫重午節，日期就係喺午月午日嘅，係後來計曆法嘅方法由天干地支轉咗做數字先至變做依家嘅五月初五。仲有人話「端」唔係解初始而係解「正」，所以端午節先會有天中節、正陽節呢啲叫法。

至於端午節嘅其他名，有啲係由端午節傳統習俗嗰度嚟嘅，例如龍舟節、菖蒲節、解糭節噉。亦有啲係由日期嚟嘅，例如五月節、當五汛、夏節等等。

習俗
--

端午節常見嘅習俗有好多，最廣為人知嘅係扒龍舟同食糭，另外仲有掛菖蒲、戴香囊、飲雄黃酒等。

### 扒龍舟

好多地方喺端午節都會有人扒龍舟，有啲係比賽鬥快，亦有啲係遊船祭祀。龍舟係一款又長又窄嘅船，船頭有隻龍頭裝飾，通常仲會有人打鼓。根據傳説，扒龍舟呢個習俗嚟自戰國時期屈原投江自殺之後，啲人係噉撐船想喺條河度揾返佢條屍上嚟。不過其實古代唔係得端午節先會扒龍舟，而且喺屈原之前就已經有呢個習俗，多數係送走災禍同疾病嘅儀式之一。古時候百越人仲會扒龍舟嚟拜神，蘇州亦有用龍舟嚟迎接水神伍子胥seoi1嘅習俗。至於同屈原扯上關係，要去到漢末魏初先至發生。今時今日，仲有啲地方嘅人會喺端午扒龍舟拜神；宗教意味居多，而唔係紀念愛國詩人。

香港赤柱嘅龍舟賽
香港每年都有唔少地方搞龍舟賽，吸引好多人去參加或者睇人扒龍舟。呢個活動仲引起咗唔少外國人嘅興趣，早喺60年代就已經有外籍人士參與赤柱嘅龍舟賽。而香港旅遊發展局喺1976年開始，仲差唔多年年都會搞香港國際龍舟邀請賽，致力將扒龍舟推廣做一種國際體育運動。除咗比賽鬥快之外，香港仲有啲地方保留住喺端午節嗰日扒龍舟祭祀拜神嘅傳統習俗。例如大澳嘅端午遊涌噉，朝早會去廟度請神，之後用龍舟載住神像巡游俾人沿途拜祭，喺2011年仲做埋香港第一批國家級非物質文化遺產。

有啲地方仲有「扒夜龍」呢個習俗，即係喺端午節之前嗰晚扒龍舟。據講廣東惠東七姓村嘅村民喺南宋末年嗰陣救宋帝昺有功，於是就扒夜龍嚟紀念呢件事。後來嗰條村有唔少人搬咗去香港，喺西貢、大埔、香港仔呢啲地方定居，仲要將個習俗帶埋過去。所以呢幾處都有人扒夜龍，佢哋又叫呢個習俗做「扒祖先」、「鬼龍舟」。

### 食糭

端午節其中一種最常見嘅食物就係糭，即係一嚿用幾塊葉包住嘅飯，入面仲有豆、鹹蛋、豬肉之類嘅配料。早喺晉朝初年華北就已經有人喺端午節食角黍syu2，佢由蘆葉包住高粱米整成，係糭嘅前身之一，主要係用嚟拜神求子嘅。而古代華南人嘅糭通常用竹筒包住，叫做筒糭，而且唔係用嚟求子而係用嚟拜水神。傳統嚟講龍負責掌管住水，所以百越人又發展咗祭龍呢個活動出嚟，用啲筒糭嚟喂蛟龍。

幾隻唔同款嘅糭
後來到南朝梁嗰陣，端午節開始變咗做紀念屈原嘅節日，於是啲糭都變埋做屈原嘅祭品。有講法話屈原投江自殺之後，啲人為咗等啲魚唔好咬爛屈原嘅屍身，就揼啲糭落條河度俾魚食。但呢個應該只係民間傳説，因為戰國時代屈原死嗰陣，糭都仲未出現。不過南北朝嘅時候仲演化咗用楝葉同五彩絲包糭嘅做法，據講係因為蛟龍驚楝葉同彩絲，怕蛟龍偷食咗啲俾屈原嘅糭。

經過歷朝歷代咁長時間，糭嘅花款越嚟越多。喺唐朝嘅時候有一種做法，用彩色繩將九隻糭綁埋一齊，叫做九子糭，喺好幾首唐詩入面都有記載。去到明朝又出現咗艾白糭，啲米用艾葉浸過先包。今時今日，食糭已經變咗做華人過端午嘅特色之一，有人仲會喺端午節送糭畀人。而且啲糭嘅形狀、材料、味道都好多款式，尖嘅、扁嘅、甜嘅、鹹嘅都有，任君選擇。

參考
--

1. ↑   "Dragon Boat festival". *UNESCO Intangible Cultural Heritage* (英文). 喺2023年6月26號搵到.
2. 1 2  
歐陽詢; 等, 編 (624). 《藝文類聚》.
3. ↑   曾維華; 王冕 (2022). 〈我國端午節叢考〉. 《中原文化研究》. **1**.
4. ↑   朱介凡 (1989). 《中華諺語志》. 臺灣商務印書館. ISBN 9570500050.
5. ↑   蕭放 (1999). 〈端午節習俗的形成——南北民俗的交融複合〉. 《文史知識》. **6**.
6. ↑   程少軒 (2016年6月27號). 〈肩水金關漢簡中的端午節〉. 《中國民俗學網》.
7. 1 2   宗懔 (501–565). 《荊楚歲時記》.
8. ↑   韓鄂. 〈端午〉. 《歲華紀麗》.第2卷.
9. ↑   江紹原 (1926年2月10號). 〈端午競渡本意考〉. 《晨報副刊》. 原著喺2021年3月11號歸檔.
10. ↑   魏水明. 〈端午習俗〉. 原著喺2015年5月9號歸檔.
11. ↑   盧哲 (2013年6月9號). 〈香江漫話:粽香五月五 獅子山下龍舟競渡〉. 《香港新聞網》. 原著喺2021年3月11號歸檔.
12. ↑   廖迪生; 張兆和 (2001). 〈大澳田野考察〉. 出自 廖迪生 (編). 《香港歷史、文化與社會（三）田野與文獻篇》. 香港: 香港科技大學華南研究中心.
13. ↑   姜偉; 陳金勝(編導) (2011年6月28號). 〈午夜扒龍舟之謎〉. 《香港玄案》. 電視廣播有限公司.
14. ↑   天涯不曉生 (2003). 《失傳》. 香港: 次文化有限公司. ISBN 962-992-078-6.
15. ↑   祁連休 (2011). 《中國民間故事史：先秦至隋唐五代篇》. 秀威資訊. ISBN 9789862217740.
16. ↑   張祖群 (2013). 〈非物質文化遺產的身份認同——基於端午節的源流研究〉. 《廣西社會科學》. **9**: 50–55. 原著喺2021年3月11號歸檔.
**童繽毓**（**Chris Tong**，1983年6月14號—），原名**童冰玉**，喺馬來西亞吉隆坡蕉賴出世。佢喺2006年馬來西亞中華環球小姐攞冠軍後出道，係星加坡、馬來西亞女演員，主要拍電視劇，亦拍過幾套電影，而家係星加坡新傳媒私人有限公司部頭合約女藝人。

童繽毓除咗成立基金會「希望之意」之外，近年亦都幫助世界宣明會、兒童組織同埋唔少華文小學籌款。2014年佢因為對「兒童、世界和平與人權」嘅貢獻，獲頒馬來西亞十大傑出青年獎。

簡介
--

童繽毓，係2006年鳳凰衛視馬來西亞中華環球小姐冠軍，以及最具個性小姐同完美肌膚得獎者。

熱愛演藝表演嘅佢，喺2008年踏入娛樂圈，開始佢嘅演藝生涯。至今佢經已參演多套電視劇，包括馬來西亞電視劇《稽查專用》同埋星加坡電視劇《走進走出》及《警微天職》等等。

除咗電視劇之外，童繽毓都踏足電影界，拍咗《大英雄·小男人》同《結婚那件事》兩套戲。

參考
--

1. ↑  〈童冰玉：为入行奋斗的10年提笔〉. 联合早报. 2018-01-24.
2. ↑  〈获杰青奖最具意义-童冰玉发表感言冲动想哭〉. 《星洲日报》. 喺2014-11-13搵到.

|  |  |
| --- | --- |
| 權威控制 | 
* WorldCat
* VIAF: 296414953
* LCCN: no2013022366

 |



|  |  |
| --- | --- |
| Flag of 馬來西亞Biography icon | 呢篇同馬來西亞人相關係楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
|  | 呢篇同演員相關係楔位文。歡迎幫維基百科擴寫佢。睇 • 論 • 改 • 歷 |